Zlatna POPAI nagrada za JTI i BG Reklam - Marketing Mreža\nZlatna POPAI nagrada za JTI i BG Reklam\n“Clockwork” displej, inovativni reklamni materijal namenjen mestu prodaje, kompanije Japan Tobacco International (JTI) i firme BG Reklam, osvojio je zlatnu nagradu za najoriginalniji reklamni materijal na mestu prodaje u kategoriji duvanskih proizvoda, na takmičenju za najbolja marketinška rešenja u maloprodaji – POPAI 2012, održanom 14. juna u Parizu.\nNagrada je dodeljena Draganu Došlu, menadžeru za razvoj reklamnog materijala u kompaniji JT International Zapadni Balkan, kao i Marku Kukiću i Željku Nastiću, predstavnicima BG Reklama, preduzeća koje je projektovalo i dizajniralo ovaj displej.\n“JTI je posvećen ulaganju u razvoj svojih brendova, i otvoren za unapredjenja koja se tiču izlaganja proizvoda u maloprodaji. „Clockwork“ displej napravljen je sa ciljem da istakne proizvod visokog kvaliteta i izdvoji ga od konkurentskih proizvoda. Inspirisan mehanizmom sata, ovaj displej predstavlja isprepletanost tradicije, savremenog dizajna i umetničkog umeća. Sa ciljem da privuče pažnju odraslih pušaca i naglasi premium karakter proizvoda, displej je namenjen samo ekskluzivnim brendovima“ – izjavio je Dragan Došlo, menadžer za razvoj reklamnog materijala JTI za Zapadni Balkan.\nO pobednicima takmičenja POPAI odlučivao je žiri od preko 100 članova iz različitih oblasti – oglašavanje, distribucija, marketing, komunikacije i merchandising. Svaki nominovani proizvod ocenjivan je na osnovu sledećih kriterijuma – opšteg utiska i efektnosti, adekvatnosti, tehničkog koncepta, kvaliteta izrade, prilagodljivosti prodajnom lancu, dizajna i estetike, originalnosti i inovativnosti.\nMedjunarodno POPAI takmičenje obuhvata kategorije kao sto su eko-dizajn, hrana, elektronika, asesoari, duvan, tekstil, i okuplja proizvodjače, izdavačke i dizajnerske kuće i reklamne agencije iz čitavog sveta. Takmičenje je namenjeno onima koji teže da budu inovativni i da svoje brendove komuniciraju na drugačiji način. POPAI je medjunarodno udruženje za marketing u maloprodajnoj industriji, sa sedištem u Francuskoj i preko 1700 kompanija članica.


Partizan na Soči (Rusija) ili Keršlu (Azerbejdžan) - Sport - Dnevni list Danas\nPočetna » Sport » Partizan na Soči (Rusija) ili Keršlu (Azerbejdžan)\nČukarički u Sloveniji ili Švedskoj, Vojvodina protiv LASK-a\nPartizan na Soči (Rusija) ili Keršlu (Azerbejdžan)\nZ. P.19.07.2021. 14:27\nU trećem kolu kvalifikacija za Ligu konferencija potencijalni rival Partizana, ukoliko prođe Dunajsku Stredu, biće bolji iz dvomeča Soči (Rusija) – Kešla (Azerbejdžan).\nPriželjkivali su crno-beli pobednika duela KuPS (Finska) – Vorskla (Ukrajina), čini se da bi povoljniji žreb bio i da su izvukli boljeg iz duela Petrokub (Moldavija) – Sivas (Turska) ili Ararat (Jermenija) – Slask (Poljska).\nPrvi meč biće na programu 5. avgusta u Rusiji ili Azerbejdžanu, dok je revanš zakazan za 12. avgust u Beogradu.\nPre tih duela, 2. avgusta UEFA će odrediti parove plej-ofa, kao završne stepenice do grupne faze novog takmičenja.\nSoči je prošle sezone bio hit ruske Premijer lige i završio kao peti, odmah iza Zenita, Spartaka, Lokomotive i Rubina.\nKlub je osnovan pre tri godine i izuzetno je finansijski jak.\nKešla, koja postoji 24 godine, prošle sezone osvojila je Kup Azerbejdžana i tako izborila mogućnost da se takmiči u Ligi konferencija.\nSa Partizanom su se sastali u kvalifikacijama za LŠ u sezoni 2008/09, kada je u Azerbejdžanu bilo 1:1, dok je u Beogradu Partizan pobedio 2:0.\nGeneralni direktor Partizana Miloš Vazura ocenio je da nikako ne mogu biti zadovoljni žrebom.\n„Izvukli smo najtežeg mogućeg protivnika, ali mislima smo sada samo na utakmici sa Dunajskom Stredom. To je prioritet i prepreka koju moramo da pređemo, tek onda ćemo razmišljati o novom protivniku. Mislimo da je Soči favorit u prvoj utakmici i da je jako težak protivnik, ali verujemo u našu ekipu i momke, u dobru atmosferu u Partizanu i ekipi. Pričaćemo više o toj utakmici posle ovog dvomeča“, rekao je Vazura.\nČukarički će se, ukoliko eliminiše Sumgait, sastati sa boljim iz susreta Hamarbi – Maribor, dok Vojvodinu očekuje dvomeč protiv LASK-a ukoliko prethodno savladaju litvanski Panevežis.\nPotencijalni rivali „Brđana“ bili su i pobednici duela Apolon – Žilina, Suduva – Rakov ili Kopenhagen – Torpedo, pa mogu da budu zadovoljni žrebom, dok je austrijski klub daleko najnepovoljnija prepreka koju je mogao da izvuče tim iz Novog Sada.\nFK ČukaričkiFK PartizanFK VojvodinaFudbalKvalifikacije za Ligu ŠampionažrebBeogradBeograd/Nion\nSport • danas 19:55\nFudbaleru Bajerna Robertu Levandovskom uručena je danas Zlatna kopačka za najboljeg strelca evropskih liga u prošloj sezoni.\nSport • danas 19:36\nPartizan „osigurao“ Popovića\nMladi golman kluba iz Humske odličnim odbranama zaslužio produžetak...\nSport • danas 18:46\nFudbalerke Srbije ubedljivo izgubile od Nemačke u kvalifikacijama za SP\nŽenska fudbalska reprezentacija Srbije izgubila je danas u Kemnicu...\nSport • danas 17:29\nMeđunarodna fudbalska federacija (Fifa) kaznila je danas Fudbalski savez...


U Srbiji slepe diskriminišu, a banke ih tretiraju kao nepismene | Autonomija\nU Srbiji slepe diskriminišu, a banke ih tretiraju kao nepismene\nU Srbiji 100.000 ljudi između ostalog nema uslove za život, nema vodu, niti pristup zdravstvenim ustanovama, javnom prevozu\nOsobe sa invaliditetom i žene su među najviše diskriminisanima u Srbiji, pogotovo prilikom zapošljavanja, a slepe osobe, kojih je 12.000, nailaze i na probleme u bankama i poštama čak i kad žele da podignu svoje plate i penzije, rečeno je danas u Beogradu na tribini „Diskriminacija kao način života“ u organizaciji portala Peščanik.\nPoverenica za zaštitu ravnopravnosti Brankica Janković je izjavila da diskriminacije ima iako Srbija ima adekvatan antidiskirminatorni pravni okvir.\n„Kada bismo rekli da je diskriminacija neprimereno česta, to ne bi bilo ni tačno, ni adekvatno, a ni dobro za društvo kada bi to bio apsolutni okvir u kome živimo“, rekla je Janković i dodala da je važno što danas bar niko ne poriče i ne pobija da diskriminacija postoji.\nNa tribini je rečeno i da u Srbiji 100.000 ljudi između ostalog nema uslove za život, nema vodu, niti pristup zdravstvenim ustanovama, javnom prevozu.\nPredstavnica Saveza slepih Srbije Jelena Stojanović je navela da se institucije ne pridržavaju zakona i da su problemi mnogo veći u malim mestima.\nOna je navela da banke tretiraju slepe osobe kao nepismene, traže od njih da ovlaste nekoga da im otvori račun da bi primili plate koje su sami zaradili, a u nekim slučajevima traže i da dovedu svedoke koji će garantovati njihov identitet.\n„Naš položaj je nešto bolji nego ranije, usvajaju se zakoni, neko iz vlasti nas čuje. Osobe sa invaliditetom su izložene diskriminaciji, jer se zakoni ne primenjuju u praksi, ne donose se podzakonski akti“, rekla je ona.\nJelena Stojanović je apelovala na poslodavce da na slepe i slabovide gledaju kao na ljude s mnogo potencijala i dodala da će diskriminacija postojati dok postoje stereotipi i predrasude u društvu.\nUpitana da li se osobe sa invaliditetom zloupotrebljavaju u predizbornoj kampanji, rekla je da je toga uvek bilo, da se tada samo daju obećanja i posećuju udruženja.\nPredstavnik Centra za unapređene pravnih studija Saša Gajin govorio je i o problemu rodnog identiteta, i ocenio da razgovori s nadležnima za oblast zaštite rodne ravnopravnosti „ne obećavaju“.\nNa skupu je pomenuta uloga Privredne komore i NIS-a u javnoj raspravi o zakonu o rodnoj ravnopravnosti, uz njihov zahtev da zakon definiše i nasilje nad muškaricima.\nProfesorka Daša Duhaček je ukazala da svi imaju pravo da učestvuju u javnoj raspravi, te i PKS i NIS, ali da njihovi zaključci ukazuju na nerazumevanje.\n„Nasilje nad muškaricima postoji u samoodbrani posle decenija i decenija trpljenja, procenat je gotovo zanemarljiv“, rekla je Duhaček i dodala da zakon i državne institucije moraju biti prva linija odbrane svakoga od nasilja i diskriminacije.\nNavela je da bi, uz zakon i institucije, značajnu ulogu trebalo da ima i prosveta, jer i udžbenici i nastavni programi pokazuju da nije mnogo urađeno.\nPoverenica je citirala jednog bivšeg ministra koji joj je rekao „kamo sreće da se problem rešava udžbenicima, da je tako, sav novac bih dao da se oni promene“.\nPoverenica Janković je rekla da đaci ipak uče od profesora i porodice, i složila se s Duhaček koja je navela da nema održivog razvoja ako poslodavci ne uvide da su žene i osobe sa invaliditetom najozbiljniji resursi.\nNa tribini je bilo reči i o diskriminaciji LGBT osoba čiji su predstavnici najviše kritike imali na odnos medija prema njima.


Nova masovna grobnica u Srbiji?\nTužilaštvo za ratne zločine podneo je zahtev Okružnom sudu u Beogradu za sprovođenje istražnih radnji na otkrivanju, za sada samo indicija o novoj masovnoj grobnici u neposrednoj granici sa Kosovom.\nPreliminarna iskopavanja na prostoru napuštenog kamenoloma Majdan, trebalo bi da počnu 5. juna, kako bi se utvrdilo da li se na tom mestu nalazi grobnica sa telima kosovskih Albanaca.\nPrema informacijama koje je objavila Radio Slobodna Evropa, postoji svedok koji tvrdi da je jedan kamion tokom NATO intervencije na tom mestu istovario posmrtne ostatke lica ubijenih na Kosovu, i da su njihova tela kasnije zatrpana zemljom.\nU oktobru prošle godine na lokaciji Majdana, koja se nalazi u neposrednoj blizini puta Rudnica-Jarinje, boravili su istražni organi Okružnog suda u Beogradu, predstavnici Komisije za nestala lica Vlade Srbije i zvaničnici Kancelarija za nestale osobe i sudsku medicinu.\nTom prilikom nije obavljen uviđaj, jer kancelarija UNMIK-a nije omogućila dolazak jednog od svedoka koji bi trebalo da pokaže mesto na kome se zaustavio kamion.\nIzvor iz Veća za ratne zločine rekao je da postoje svedoci koji tvrde da su videli kamion koji je istovario teret. "Da li je to bila zemlja, s obzirom da se u blizini nasipao put, ili je reč o telima postradalih, saznaćemo vrlo brzo", kaže izvor.


YU Rally 2007 – najava\nJubilarni 40. YU Reli se vozi tokom predstojećeg\nvikenda na putevima u okolini Bajine Bašte. Opširnije: YU Rally 2007 – najava Add new comment Datum poslednje izmene petak, 10 januar 2014 15:53\n16.Tuning Styling Show & Drift Day\nU nedelju, 16.septembra\n, na karting stazi Ada Huja održaće se tradicionalna Međunarodna\ndrift trka pod nazivom 16.Tuning Styling Show & Drift Day.\nOpširnije: 16.Tuning Styling Show & Drift Day Add new comment Datum poslednje izmene petak, 10 januar 2014 15:53\n15. Tuning Styling Show će se održati 07. jula 2007. godine po prvi put u Kragujevcu, "srpskom Detroitu". Opširnije: Tuning Styling Show u Kragujevcu Add new comment Datum poslednje izmene petak, 10 januar 2014 15:53\n15. Tuning Styling Show\nU subotu 07.07.2007 god. u Kragujevci održana je 15.-a po\nredu Tuning Styling Show manifestacija, pred oko 10.000 zadovoljnih posetilaca.\nOpširnije: 15. Tuning Styling Show Comments (4) Datum poslednje izmene petak, 10 januar 2014 15:53\nSajamski reli 2007 - najava\nSa zakašnjenjem pišemo najavu relija. Praktično, u pitanju nije najava, s obzirom da se reli UPRAVO vozi, ali ukoliko ste slobodni, možete da vidite neke od kasnijih etapa. Opširnije: Sajamski reli 2007 - najava 9 comments Datum poslednje izmene petak, 10 januar 2014 15:53\n39. YU Reli - Tara 2006\nTara 2006 – Memorijal Obrena Tešića\nBrdska trka Tara 2006\nNagrada Optima - Banja Luka 2006\nStrana 10 od 23\tStartPrev567891011121314NextKraj\tAuto Godine 2016


Faktor plus: Ako se Vučić kandiduje – 55,2 odsto | Srbija izbori 2022\n» Faktor plus: Ako se Vučić kandiduje – 55,2 odsto\nFaktor plus: Ako se Vučić kandiduje – 55,2 odsto\nAko bi predsednički izbori bili održani u nedelju, a kandidat SNS bio aktuelni premijer Aleksandar Vučić, on bi osvojio 55,2 odsto podrške.\nNekadašnji ministar spoljnih poslova Srbije Vuk Jeremić i predsednik Srpske radikalne stranke Vojislav Šešelj osvojili bi po 12,1 odsto, rezultati su predstavljenog istraživanja agencije Faktor plus.\nPrema rečima političkog analitičara Dejana Vuka Stankovića, Vučićev rejting za predsedničke izbore uključuje i nedvosmislenu podršku Socijalističke partije Srbije.\n"Vučić je ubedljivo najpopularniji političar kod politički opredeljene populacije u Srbiji. Rejting Vojislava Šešelja i Vuka Jeremića nije neočekivan, iako Jeremić jedno vreme nije bio u zemlji", rekao je Stanković na konferenciji za novinare u Beogradu. U slučaju da kandidat SNS-a bude aktuelni predsednik Srbije Tomislav Nikolić, za njega bi glasalo 36,2 odsto, za Jeremića 13, a za Šešelja 12,5 odsto birača.\nLider socijalista Ivica Dačić dobio bi 10,8 odsto, dok bi aktuelni zaštitnik građana Saša Janković, zavisno od toga ko bi bio kandidat SNS-a, dobio podršku 8,1 ili 8,9 odsto birača.\n"Ako bi kandidat SNS-a bio Nikolić, predsednička trka bi bila uzbudljivija a situacija za naprednjake neizvesnija. Nikolić je ubedljivo najpopularniji u prvom krugu izbora, vuče značajan deo glasova SNS-a, a Jeremić i Šešelj bi imali ozbiljne šanse za ulazak u drugi krug", kazao je Stanković.\nAko bi izbori za predsednika Srbije bili održani u nedelju, na njima bi glasalo 50 odsto, 25 odsto je reklo da ne bi, dok je 25 odsto i dalje neodlučno.\n"To je u proseku manji procenat od nekih ranijih predsedničkih izbora, ali mora se imati u vidu da izbori još nisu zvanično raspisani a da kampanja još nije zvanično počela", naveo je Stanković.\nOn je kazao da su izbori za predsednika "ugaoni kamen političkog legitimiteta" jer građani direktno biraju predsednika.\n"Srbija nije zemlja sa predsedničkim sistemom pa je uloga predsednika pomalo paradoksna jer nema ovlašćenja u skladu sa činjenicom da ga građani direktno biraju a predstavlja ugaoni kamen političkog legitimiteta", kazao je Stanković.\nPo njegovim rečima, nema dramatičnih promena u odnosu na prethodna istraživanja a eventualne promene mogu se očekivati s porastom izlaznosti.\n"Svako istraživanje predstavlja fotografiju sadašnjeg trenutka. Sve ovo može da se promeni ako dođe do nekog dramatičnog događaja u pregovorima sa Prištinom ili nekog velikog slučaja korupcije u vlasti", rekao je Stanković. Prema istraživanju, rejting SNS-a je trenutno 51,2 odsto, Socijalistička partija Srbije dobila bi 10,5 odsto podrške, SRS-a 8,7 odsto, Pokret Dosta je bilo sedam odsto, Demokratska stranka 6,8 odsto, dok su ostali ispod cenzusa."\nUkoliko bi vanredni parlamentarni izbori bili održani u nedelju, 47 odsto građana bi glasalo na njima, 29 odsto je kazalo da ne bi dok je 24 odsto građana neodlučno.\n"To je značajno manje nego u aprilu 2016. godine jer ovo ne bi bili očekivani izbori a uz to, i politički odnosi u Srbiji su jasni. Postoji konstanta gde SNS i SPS, kao partije vlasti, imaju 60 odsto podrške, dok su radikali i Dosta je bilo napredovali", kazao je Stanković dodavši da se i DS konsolidovala nakon izbora Dragana Šutanovca za predsednika.\nOn je dodao da su socijalno-ekonomske teme i borba protiv korupcije i kriminala konstante i za predsedničke i za parlamentarne izbore a da je dobro vođena kampanja ona koja uspeva da upravlja očekivanjima građana. Istraživanjem, koje je obavljeno od 24. do 31. januara, obuhvaćeno je 1.200 ispitanika sa teritorije Srbije, bez Kosova i Metohije.\nsrbijaizbori.com; vesti; vučić; kandiduje; istraživanja; faktor; plus;


Nema novca za bivše radnike “Župe” – INFO PLUS\nHome > Privreda > Nema novca za bivše radnike “Župe”\nViše od 180 bivših radnika preduzeća za turizam, ugostiteljstvo i trgovinu “Župa” iz Kruševca ne uspeva da naplati zaostale plate, iako im je to, kako ističu, garantovano pravosnažnim sudskim odlukama. U obraćanju Privrednom sudu u Kraljevu u koji su “Novosti” imale uvid, bivši ugostitelji navode da su mnogo trpeli i mnogo vremena izgubili čekajući da dobiju ono što im pripada.\n“Nacrtom rešenja za glavnu deobu, uzevši u obzir presude Privrednog suda u Kraljevu i Privrednog Apelacionog suda u Beogradu, utvrđeni su iznosi za isplatu po glavnoj deobi u procentu od 77,02 odsto od priznatih potraživanja, ali do današnjeg dana glavna deoba nije realizovana,” navodi se između ostalog u obraćanju bivših radnika predsedniku Privrednog suda u Kraljevu, koje je ove nedelje prosleđeno iz Kruševca.\nApeli bivših ugostitelja trebalo bi da se nađu i na adresama Privrednog apelacionog suda u Beogradu, Visokog saveta sudstva, stečajnog sudije i stečajnog upravnika, gde piše i da ukoliko se ovaj višegodišnji problem ne bude rešio u razumnom roku, potpisnici su spremni da nezadovoljstvo javno iskažu. Nadaju se, ipak, da za protestima neće biti potrebe.\nU trenutku uvođenja stečaja, u jesen 2014. godine, kako je objavljivano tada, radnicima su u proseku dugovalo oko 20 plata. Slobode procene su da prosečan radnik potražuje od 200.000 do 400.000 dinara. U trećem isplatnom redu su se pored njih, našli i Skupština grada, kao i Poreska uprava, ali su samo bivši radnici još uvek kratkih rukava.\nImovina nekadašnjeg turističko-ugostiteljskog giganta, definitivno je prodata krajem 2015. za 160 miliona dinara, a u toku je rekonstrukcija centralnog objekta preduzeća, Hotela “Rubin” (8.709 kvadrata). Ranije su prodati i drugi objekti preduzeća: restoran “Bagdala”, motel “Pojate”, popularni lokali “Top”, “Bagdalino”, “Lipov lad”, “Zlatno burence”.


Trosoban stan 70 m² , VII sprat, Obrenovac, Rojkovac– 60 000 € - Agencija Kvadrat - Obrenovac - Agencija Kvadrat – Obrenovac\nTrosoban stan 70 m² , VII sprat, Obrenovac, Rojkovac– 60 000 €\nObrenovac, Obrenovac- Rojkovac, Srbija 2029\nProdaja - 60000 €\nNa prodaju trosoban stan površine 70 m2, koji se nalazi na VII spratu stambene zgrade, u naselju Rojkovac. Struktura: Sastoji se od prostranog ulaznog...\nNa prodaju trosoban stan površine 70 m2, koji se nalazi na VII spratu stambene zgrade, u naselju Rojkovac.\nStruktura: Sastoji se od prostranog ulaznog hodnika iz kog se ulazi u ostale prostorije u stanu, dve spavaće sobe, dnevnu sobu sa izlaskom na terasu, kuhinju, trpezariju, kupatilo sa kadom i toalet. Stan poseduje i pripadajući podrum.\nLokacija: Na odličnoj lokaciji, na oko 1 km od grada, na 100 m od autobuske stanice. Naselje koje u svom kompleksu sadrži vrtić, osnovnu školu, dečija igrališta, poštu i sve potrebne prehrabene objekte, kao i slobodan parking sa dovoljnim brojem mesta za celo naselje.


“Rekao sam danas da, ukoliko EU donese odluku o sankcijama Srpskoj ili isključenju Republike Srpske iz programa koji ovde imaju, neka zapišu da je to samostalnost Srpske”, rekao je Dodik posle sastanka najviših zvaničnika RS sa predstavnicima pojedinih zemalja EU u Istočnom Sarajevu.\n“Bude li neko posegao za sankcijama, RS i na to ima odgovor. Posegne li Evropa za sankcijama, RS neće ostati bez investicija. Oslonac su Kina i Rusija”, kazao je Dodik.\nPrema njegovim rečima, EU je u prethodnom periodu pomagala RS, ali je, kako je kazao, RS mnogo više dala Evorpi “kroz mlade ljude koje je obrazovala, a Evropa uzela”.\n“Donećemo zakone o neprimenjivanju zakona koje su nametnuli visoki predstavnici, to je oko 140 zakona, između ostalog i zakoni o Tužilaštvu BiH, Agenciji za istrage i zaštitu BiH (SIPA), Obaveštajno-bezbednosnoj agenciji (OBA)…”, kazao je on.\nPrema njegovim rečima, RS će nastaviti sa svojim aktivnostima “u vezi sa ustavnim ponašanjem, zbog nepoverenja i kršenja Dejtonskog sproazuma”.\nNaveo je da nije protiv teritorijalnog integriteta BiH, već za “ustavnu poziciju RS koja je jasna”.\nDodik je istakao da o tome “nema pregovora i da oni koje zanima samo mogu biti informisani”.\n“Na našem putu nas ne može da zaustavi ni EU ni Amerika, a ni Britanija koja je sve ovo zakuvala. Britanci su se s nama igrali svih ovih godina, želeći da naprave muslimansku državu. Ovo nije secesija i ovo nije otcepljenje”, kazao je on.\nKomentarišući špekulacije o mogućem novom sukobu u BiH, kao i optužbe opozicije u RS da zbog vlastitih ciljeva gura celi narod u moguću izolaciju, on je kazao da vlast RS “ne gura narod u sukob, već ga brani, a da se oni (opozicija) kukavčki dodvoravaju medjunarodnim sponzorima da što više udare na aktuelnu vlast”.\n“Republika Srpska će istrajati u vraćanju nadležnosti. Ukoliko to ne uradi, nestaće. Ne bi bilo nerealno i da nam ukinu vladu i narodnu skupštinu. Ovo nije inat, već odlučnost od koje Srpska neće odustati”, naglasio je srpski član Predsedništva BiH.\n← BIL KLINTON U BOLNICI Sumnja se da ima infekciju krvi


Od blistave sunčeve svetlosti do zvezdanih noći na travnatim poljima, priroda nas inspiriše najlepšim pogledima i pejzažima...\nRazličiti trendovi u dizajnu enterijera inspirisani su prirodnim elementima, ugrađujući ih u moderne životne prostore kako bi mestu doneli umirujući, ali živahan osećaj. Trend zemljanih tonova i dekora koji je u direktnoj vezi sa prirodnim elementima (lišćem, granama drveća, travom) je bezvremenski i može se izvesti u svakom domu kako bi se uklopio u prirodnu estetiku.\nUnošenje prirode u vaš dom može biti jednostavno kao i unošenje biljaka u saksiji u zatvorenom prostoru, ali da biste zaista oživeli prirodnu estetiku, uzmite u obzir i ekološki aspekt vašeg dekora. Što je više moguće, odvojite vreme da istražite održive materijale koje možete da unesete u svoj dom.\nSa napretkom ekološki prihvatljivih materijala, postoje beskrajne opcije i alternative prirodnim elementima koji bi inače bili teški za eksperimentisanje (poput drveta, školjki i korala).\nU nastavku teksta, pogledajte koji su to najbolji načini za isticanje prirodnih elemenata u domu...


Krle | Double - Double\nSeptember 11, 2016 Uros B.\tOne comment\nNova povreda kolena je verovatno bila jača od želje Nenada Krstića da zabeleži još jednu uspešnu sezonu u svojoj bogatoj karijeri.\nOd kada se pojavio na domaćim parketima i na velikoj sceni u dresu Partizana Nenad Krstić je plenio svojim potezima na poziciji koja u košarci nije predodređena za umetnike. Od dečačića kakav je bio u trenutku dolaska u Partizan, Krstić se za sezonu transformisao u centra spremnog da na solidnom nivou nastupa u Evroligi. To je i činio, a odmah je stigla nagrada u vidu visokog 24. mesta na NBA draftu 2002. godine.\nPrvi pik te 2002. godine bio je novopečeni član Kuće slavnih Jao Ming, a drugi i treći su bili “Djukovci” Džej Vilijams i Majk Danlivi. Od Evropljana, ispred Krstića su bili gruzijska senzacija Nikolz Tskitišvili, Slovenac Boki Nahbar i Čeh Jirži Velš. Mladi Krstić je u tom momentu iza sebe ostavio imena kao što su Karlos Buzer, Dejvid Andersen, Met Barns, Navaro, Miloš Vujanić, a jedan Luis Skola je bio tek 55. pik.\nNenad Krstić je svoj napredak nastavio u Partizanu sve do 2004. godine, kada direktno odlazi u NBA i oblači dres tima koji ga je draftovao Nju Džerzi Netsa. Ruki sezona u Netsima je bila izuzetna. Statistički, 10 poena po meču, 5.4 skoka i eksplozija u plej of seriji protiv Majamija sa 18.3 poena. Odličnu sezonu ponavlja i sledeće godine, a prekid velikog napretka na NBA lestvici označava teška povreda prednjih ukrštenih ligamenata decembra 2006. godine.\nPosle te povrede Krstić nije bio isti NBA igrač, pokušao je veliki povratak u Netsima, ali mu je ruki ugovor brzo istekao. Krle se vraća u Evropu, odnosno u neslavnu epizodu sa ruskim Trijumfom, koja se završava ponovnim odlaskom preko bare, ovoga puta u Oklahoma Siti.\nU Oklahomi je bio iskusniji od ostatka tima, neki igrački mentor klincima Vestbruku, Hardenu i Durentu, a uglavnom je bio starter. Februara 2011. godine usledio je trejd u Boston gde Krstić završava sezonu. Leta 2012. godine usledio je povratak Krstića na evropske parkete. CSKA iz Moskve je bio najkonkretniji i realizovan je veliki transfer. Krstić ulazi u krem najplaćenijih igrača u Evroligi, a CSKA dobija majstora pod obručima na čijoj igri će bazirati naredne tri sezone.\nPeriod u CSKA je imao i svoje dobre i loše momente, a Krstiću je izmicala titula prvaka Evrope. Individualna priznanja nisu manjkala, pa je Krle 2012. i 2013. godine bio centar godine u Rusiji. Klupsku karijeru Krstić završava u dresu Anadolu Efesa, gde nakon dobrih partija doživljava tešku povredu, koja ga i dalje odvaja od parketa.\nU reprezentaciji Srbije Nenad Krstić je postizao velike uspehe. Debi je imao na neslavno završenom olimpijskom takmičenju u Atini 2004. godine, a u sastavu je bio i 2005. kada je SCG još jednom razočarala. Sa selektorom Dušanom Ivkovićem i saigračima, kao kapiten, osvaja srebrnu medalju 2009. godine na Evropskom šampionatu u Sloveniji, a 2010. godine biva blizu finala SP koje je Srbiji nepravedno oduzeto serijom grubih sudijskih previda. Kruna karijere u nacionalnom timu, ujedno i poslednje takmičenje, odnosi se na SP u Španiji 2014. godine gde je Nenad Krstić, iako rovit, bio deo sastava koji je osvojio srebrnu medalju.\nSve vreme boravka u reprezentaciji, Nenad Krstić je bio i više od važnog igrača sastava. Ne samo kao Krle kapiten, već i kao značajan stožer na svim reprezentativnim okupljanjima, Krstić je pridobio ogromne simpatije navijača u Srbiji, i zapamćen je kao jedan od igrača koji su uvek davali najviše u dresu sa nacionalnim grbom. Emocije Krstića za nacionalni dres su uvek bile jake, a i danas se pamti velika tuča srpskih i grčkih košarkaša kada je Nenad stolicom gađao Sofoklisa Skorcijanitisa, a pogodio Janisa Burusisa u Atini.\nUkoliko bi trebalo opisati igru Nenada Krstića nekim košarkaškim rečnikom, to bi verovatno bilo na sledeći način: pokriva obe visoke pozicije, poseduje izuzetnu centarsku tehniku, sposoban je da poentira ispod obruča i sa polu-distance, odličan izvođač slobodnih bacanja, poseduje pregled igre i dobar povratni pas, a slabiji je samo u odbrani niskog posta od snažnijih igrača, kao i u odbrani brzih centara na centralnom piku.\ntagged with CSKA, Draft, NBA, Nenad Krstić, Partizan, Srbija\nSeptember 11, 2016\t16:50\nProfesor doktor Duško Vujošević podario nam je i ovu legendu! Hvala ti Dule i hvala velikom Partizanu


Marsovske hronike – Personal magazin\nCrvena planeta i dalje privlači pažnju naučnika. Za sada su stručnjaci dobili telemetriju sa aparata Fobos-Grunt, koji je zapeo u okozemaljskoj orbiti. Oni se trude da shvate da li može da se računa na dalje koršćenje tog aparata. U međuvremenu njihovi kolege iz Instituta kosmičkih istraživanja RAN stigli su u SAD. Danas u Americi mora da bude lansirana najveća misija ka Marsu – Marsovska naučna laboratorija. Na marsovskom vozilu – marsohodu Kjurisiti (Radoznalost) nalazi se i ruska oprema, a naši sunarodnici su članovi istraživačkog tima.\nMarsovske hronike was last modified: December 5th, 2011 by Redakcija\nVanredna sednica Konferencije suosnivača RNIDS-a


Postavljanje saobraćajne signalizacije - www.025.rs\nwww.025.rs / ODŽACI / Postavljanje saobraćajne signalizacije\n“U Karavukovu, ispred mosta prema Bogojevu, postavljen je semafor treptač. Na istoj lokaciji, čim vremenski uslovi budu dozvolili, biće postavljeni saobraćajni znakovi i odbojna ograda. U Bačkom Brestovcu na oštroj krivini, prema Staparu, biće postavljena kompletna saobraćajna signalizacija, kao i odbojna ograda, a sve u cilju povećanja bezbednosti vozila u saobraćaju „ izneo je pomoćnik Predsednika opštine Odžaci Milorad Stanišić, zadužen za komunalnu oblast.\nPo rečima Stanišića, izvođač radova je „Boja“ Sombor, vrednost investicije sa PDV je 1.187.302,94. dinara i finansirana je sredstvima budžeta opštine Odžaci.\nTags: Karavukovo, opština Odžaci, saobraćaj, signalizacija\nKulturni centar “Laza Kostić” Sombor – Izložba slika Ivane Jelić


Ovakav parlament nije mogao da proizvede ni bivši predsednik Srbije Slobodan Milošević, ali Vučić i Dačić jesu – Podrinske\nOvakav parlament nije mogao da proizvede ni bivši predsednik Srbije Slobodan Milošević, ali Vučić i Dačić jesu\nKamberi: Tužno za demokratiju što su u Skupštini Srbije jedina opozicija poslanici manjina\nPoslanik „Ujedinjene doline SDA Sandžaka“ Šaip Kamberi izjavio je da ta poslanička grupa, koja u Skupštini Srbije ima šest poslanika, neće danas podržati formiranje nove vlade koju je nazvao „Brnabić 2“, zato što ni prethodna koju je vodila Ana Brnabić „nije uradila ništa“ na integrisanju Albanaca koji žive na jugu Srbije.\nKamberi je u Skupštini, posle govora mandatarke Ane Brnabić o programu njene nove vlade, rekao da on „ne predstavlja ni žute ni plave, ni crvene ni crne, već diskriminisane Albance u Srbiji“ i da je „tužno za demokratiju“ što međju ukupno 250 poslanika opoziciju predstavlja samo šest poslanika manjinskih stranaka.\nAli ja nisam izabran da ćutim, nego da bih rekao ono sa čim se ne slažem. Predstavljam diskriminisane Albance Preševske doline. Svestan sam da me slušate sa predrasudama, ja sam Albanac iz Velikog Trnovca, ali je istina da imam pasoš Srbije i plaćam porez u Srbiji – rekao je opozicioni poslanik.\nOn je kritikujući sastav budće vlade o kojem se dans glasa, rekao da u njoj nema nijednog minstra iz redova manjina, a da je „šlag na torti“ Ministarstvo za ljudska i manjinska prava i društveni dijalog.\n„Jučerašnji piromani transformisani su u današnje vatrogasce“, rekao je Kamberi i dodao da je to moguće kada opozicija u Beogradu „svaki dan pokazuje nesposobnost“, dok je vlast „mažena od svetskih centara moći“.\nKamberi je naveo da u Srbiji postoji „svakodnevni jezik mržnje, seksizam i ocrnjavanje opozicije“, a ksenofobija cveta, kao i etiketiranje izrazima „Šiptari, Turci, ustaše“ koji su ušli u „svakodnevni žargon“.\n„U takvom psihološkom ratu ko bi bio bolji ministar policije nego bivši levičarski radikal crne košulje koji se diči uvredama koje upućuje manjinama“, rekao je Kamberi povodom kandidovanja Aleksandra Vulina za ministra unutrašnjih poslova.\nKamberi je rekao da od Srbije ne može da se očekuje da reši ubistvo braće Bitići kad, između ostalog, nije rešeno ubistvo novinara Slavka Ćuruvije.\n„Ja sam predsednik Partije za demokratsko delovanje koja se od 90-tih godina institucionalno zalaže za prava Albanaca, imam srpski pasoš“, ali „u današnjoj Srbiji nema važnost državljanstvo i građanstvo, kako onda očekivati slobodu i jednakost“, rekao je Kamberi.\nOn je naveo da su ranije „ljudi bežali zbog ratova, a danas beže zbog autoritarizma“, i da „Srbija ima svog gospodara od koga zavisi sudbina svakog od nas, pa i Vlade“, aludirajući na predsednika Srpske napredne stranke (SNS) i Srbije Aleksandra Vučića.\nKamberi je pozvao mandatarku Brnabić da zajedno posete Batajnicu, Perućac, Petrovo selo i Rudnište, gde se sumnja da su u masovnim grobnicama pokopani Albanci s Kosova ubijeni tokom sukoba krajem 90-tih godina, navodeći da su to počinile „organizovane državne strukture“, države koju ona sada predstavlja.\n„Ovi ratni zločini naredjeni su i sprovedeni od zvaničnika Srbije. Nema prosperiteta bez pomirenja, nema pomirenja bez suočavanja sa prošlošću“, kazao je Kamberi.\nPredsednik Skupštine Srbije Ivica Dačić je Kamberija upozorio da „koristi rečnik koji je primeren Narodnoj skupštini da ne bi morao da preduzima mere“, uz ocenu da je Kamberijevo izlaganje „provociranje“.\n„Nema niko predrasude zbog vašeg identiteta, već zbog onoga što govorite. Optužbe su bez ikakvog osnova i lažne slike da postoji neka neravnopravnost manjina“, rekao je Dačić.\nMandatarka za sastav nove vlade, Ana Brnabić je navela da nije tačno da su Albanci koji žive u opštinama na jugu Srbije diskriminisani, pitajući Kamberija „šta je on uradio za njih“ s obzirom na to da je u politici duže od većine prisutnih u Skupštini.\nPoslanik Srpske napredne stranke (SNS) Milenko Jovanov je rekao da sve što je Kamberi izneo „ne odgovara stvarnosti“ i da Kamberi tako govori jer „nije dobio fotelju“ u Vladi, te „uvek kada je tu fotelja, Vlada se podržava, a kada fotelje nema ne podržava se“.\nŠaip Kamberi je koristeći pravo na repliku pozvao predstavnike vladajućih stranaka da „ne guše i to malo opozicije“ koliko je ima u parlamentu.\nŽena nastradala u saobraćajnoj nesreći


Beogradska otvorena škola - Dnevni list Danas\nPočetna » Beogradska otvorena škola\nKraljevo: Civilni sektor treba da poveća angažman javnosti u borbi za kvalitetniju životnu sredinu\nBeogradska otvorena škola u partnerstvu sa Mladim istraživačima Srbije i Inžinjerima zaštite životne sredine nastavlja i u ovoj godini sa programom podrške civilnom društvu za zaštitu životne sredine i održivi razvoj.\nPiše: Z. Nikolić 23. 2. 2021.\nTri praseta u savremenom svetu\nOkončanje siromaštva svuda i u svim oblicima – dugogodišnji san svih progresivnih ljudi, utkan je u različite strategije, planove i programe UN od samog nastanka ove međunarodne organizacije.\nPiše: Predrag Momčilović 24. 12. 2020.\nIma li poslanika u Skupštini?\nUkoliko se zaista želi nastaviti s procesom pregovora za članstvo u Uniji neophodno je raditi na unapređenju fundamentalnih oblasti, jer bez toga nema ni napretka ni članstava.\nPiše: Bojana Džulović 21. 12. 2020.\nOrganizacije i neformalne grupe pokrenule projekat „Zeleni inkubator“ za zaštitu životne sredine\nOrganizacije civilnog društva i neformalne grupe iz 22 lokalne zajednice započele su rad na razvoju svojih ideja iz oblasti zaštite životne sredine, kroz trogodišnji projekat „Zeleni inkubator“, objavila je Beogradska otvorena škola (BOŠ).\nKoja je uloga zemalja Zapadnog Balkana u sprovođenju nove razvojne politike Evropske unije, kako je pandemija uticala na proces evropskih integracija i da li je odgovor EU na aktuelnu krizu bio adekvatan i pravovremen samo su neka od pitanja na koja su učesnici Move.Link.Engage konferencije, koju organizuje Beogradska otvorena škola, dali odgovore.\nKonstruktivan dijalog i argumentovana rasprava u javnom prostoru, naročito u Srbiji, iz godine u godinu sve više blede.\nPiše: Bojana Džulović (BOŠ) 15. 9. 2020.\nU pomalo populističkom i već poznatom maniru, Vlada Republike Srbije je, u cilju suočavanja sa nadolazećom ekonomskom krizom, donela nove programe za oporavak privrede usmerene ka rešavanju dugoročnog problema nezaposlenosti mladih.\nPiše: Goran Radlovački 26. 8. 2020.\nBeogradska otvorena škola i Inicijativa građana „Glasni građani za čistiji vazduh“ zahtevaju od nadležnih organa da javnosti daju jasne informacije u vezi sa, trenutnim kvalitetom vazduha u Beogradu.\nPokretači promena 2019: Nagrade za aktivne građane\nNa godišnjoj konferenciji o javnom zagovaranju u građanskom aktivizmu “Pokretači promena” dodeljene su nagrade za aktivne građane i organizacije.


Haradinaj traži da FBI ispita rad komisije za granicu sa Crnom Gorom\nRamuš Haradinaj, predsjednik Alijanse za budućnost Kosova\nLider Alijanse za budućnost (ABK) Kosova Ramuš Haradinaj pozvao je u srijedu , 31.marta, predsjednicu Kosova Atifete Jahjagu da od američkog Federalnog istražnog biroa (FBI) zatraži istragu o radu komisije za demarkaciju granične linije sa Crnom Gorom.\n"Od Vas tražim da službeno zatražite međunarodnu istragu za članove Državne komisije za granicu koju će izvršiti FBI, kako bi se otkrila istina o kriminalnoj ulozi koju su imali članovi komisije u procesu demarkacije (sa Crnom Gorom)", rekao je Haradinaj u pismu.\nOn je ocijenio da je "samo puna unutrašnja istraga" tog procesa i aktera koji su u njemu učestvovali, polazište za rješavanje pitanja demarkacije granice sa Crnom Gorom.\nHaradinaj je naveo da je dokazano da međunarodni eksperti za procenu procesa demarkacije koje je odredila predsednica Jahjaga, nije uspjela da otkrije "ordinarne prevare balkanskog nivoa, koje su izvršili članovi komisije".\nOn je ocijenio da je demarkacija granične linije sa Crnom Gorom prije svega unutrašnje pitanje Kosova i da je neophodno da ono bude podvrgnuto detaljnoj međunarodnoj istrazi.\n"Nemoguće je da eksperti sa profilom diplomate, profesora i graničnog policajca otkriju ono što može da otkrije istražitelj sa iskustvom", naveo je Haradinaj.\nPredsjednica Kosova Atifete Jahjaga izjavila je u srijedu 30.marta, da nezavisna međunarodna ekspertska grupa za procjenu procesa demarkacije granične linije sa Crnom Gorom nije pronašla nepravilnosti u procesu razgraničenja.\n"Sa pravnog i tehničkog aspekta stručnjaci nisu pronašli nepravilnosti u procesu demarkacije", rekla je Jahjaga.\nKosovska opozicija koju čine ABK, Pokret Samoopredjeljenje i Inicijativa za Kosovo, odbila je da prihvati taj izveštaj i saopštila da je najveća mana ekspertske grupe nedostatak "domaćih" stručnjaka u njenom sastavu.\nDemarkacija granične linije i sporazum o Zajednici srpskih opština razlog su višemjesečne blokade rada skupštine Kosova, jer opozicija smatra da je demarkacijom granice sa Crnom Gorom Kosovo oštećeno za oko 8.000 hektara zemlje.


Inspektori Ujedinjenih nacija na putu da posete postrojenje u Iranu\nInspektori Međunarodne agencije za atomsku energiju treba danas da doputuju u Iran, gde će u okviru trodnevne posete obaviti inspekciju nuklearnog postrojenja u Komu, jednog od najkotroverznijih objekata za obogaćivanje uranijuma u toj zemlji.\nIran je tek nedavno priznao da gradi postrojenje za obogaćivanje uranijuma, a direktor iranskog nuklearnog programa, Ali Akbar Salehi, kaže da Iran dopušta inspektorima Ujedinjenih nacija da posete objekat kako bi dokazao svoju „dobru volju" i pružio uveravanja svetskoj zajednici o „mirnodopskoj prirodi iranskih nuklearnih aktivnosti".\nZvanični Teheran još razmatra aranžman, pod pokroviteljstvom UN-a, prema kojem bi Rusija obogaćivala uranijum, koji bi Iran potom koristio u svom istraživačkom reaktoru. Taj sporazum, s kojim su se složile Rusija, Sjedinjene Države i Francuska, ima za cilj da spreči Irana da obogaćuje uranijum do nivoa kada se može koristiti za proizvodnju nuklearnog oružja.\nDanas je predsednik iranskog parlamenta kritikovao taj predlog i optužio zapadne sile da pokušavaju da „prevare Iran" i „nametnu" Teheranu pomenuti sporazum.


Od danas otvoreno Privremeno prihvatilište za beskućnike u Subotici\nPrivremeno prihvatilište za beskućnike sa teritorije grada Subotice otvoreno je u ponedeljak, 11. januara, u Gajevoj ulici broj 50, saopštio je član Gradskog veća zadužen za oblast socijalne zaštite i zdravstva Ilija Đukanović.\nOrganizacija rada u Privremenom prihvatilištu poverena je subotičkom Crvenom krstu i „Karitasu“, čiji zaposleni i volonteri obezbeđuju dvadesetčetvoročasovno dežurstvo, dok postupak za korišćenje usluga privremenog smeštaja u Prihvatilištu sprovodi Centar za socijalni rad Subotica.\nCrveni krst je opremio privremeno prihvatilište ležajevima, pripadajućom posteljinom, priborom za ishranu, a korisnicima će po potrebi biti obezbeđena i odeća i obuća.\nKorisnicima Privremenog prihvatilišta biće obezbeđena tri obroka dnevno (doručak, ručak – kuvani obrok, i večera) po normativima Programa narodne kuhinje.\nZbog sprečavanja širenja zaraznih bolesti, uključujući i bolest Kovid-19, organizacija rada u Privremenom prihvatilištu će se vršiti u skladu sa protivepidemijskim merama izdatim od strane epidemiologa Zavoda za javno zdravlje Subotica.\nBudžetska sredstva Centar za socijalni rad Subotica Crveni krst Subotica Ilija Đukanović Karitas Privremeno prihvatilište za beskućnike Socijalna politika\nUpišite tekst * + six = fifteen


Letovanje Grčka 2018 - Kasandra :: Posidi\nKasandra , Posidi :\nKasandra - Posidi\nKontakt mejl : booking@villabiancastudios.com\nTelefon : +30 23740 42402\nWebsite : www.villabiancastudios.com\nUživajte u mirnom odmoru na prekrasnom zelenom polju, samo 500 metara od mora gde se nalazi slikovito selo Poseidi, i Villa Bianca koja nudi najbolje i od mora i od planina. Vila se nalazi na brežuljku okružena maslinama, gde planinski povetarac osvežava vruće letnje dane i na samo 700 metara od plaže Poseidi, i na 1,5 kilometar od najpoznatije plaže poluostrva Halkidikija, plaže Aigiopelagitika.\nVilla Bianca nudi 12 nezavisnih studija, 6 na prvom spratu, svaki sa sopstvenim balkonom i 6 u prizemlju, idealni za porodice sa malom decom. U studijima mogu noćiti 3 odrasle osobe ili tročlana porodica, dok za eventualno drugo deta za četvoročlane porodice možemo obezbediti pomoćni ležaj u studijima u prizemlju.\nU zavisnosti od dana u sezoni i broja ljudi koji zakupljuju apartman, cena se kreće između 35 € i 55 € !


Tehnička oprema za Štab za vanredne situacije - Glas Podrinja\nU OKVIRU JENTRAP PROJEKTA\nU okviru projekta JENTRAP, član projektnog tima i predsednik Skupštine grada Šapca Nemanja Pajić, uručio je u Gradskoj kući, protekle sedmice tehničku opremu Štabu za vanredne situacije grada Šapca. Donaciju za vanredne situacije čine tableti, štampači, laptopovi, mobilni telefoni, projektori i oprema za opremanje dva psihosocijalna punkta u Drenovcu i Oridu.\n- Oprema koja je nabavljena u okviru projekta, pre svega je namenjena Štabu za vanredne situacije. U međuvremenu će svakako mimo vanrednih situacija biti svakodnevno korišćena, kako bi se ispunila njena osnovna uloga - istakla je Bojana Mladenović, načelnica Odeljenja za društvene delatnosti.\nDonaciju je preuzeo Nebojša Zelenović, gradonačelnik i komandant Štaba za vanredne situacije grada Šapca i ovom prilikom istakao zahvalnost na vrednoj donaciji.\n-Zahvaljujem se projektnom timu na čelu sa gospodinom Pajićem koji je uspeo da dobije na vrlo važnom i teškom konkursu Evropske unije, sredstva za finansiranje za one stvari koje su nama zaista najpotrebnije. Oprema koju smo dobili je zapravo deo projekta saradnje sa našim prijateljima iz Hrvatske, a treba da pomogne u svakodnevnom radu Štaba za vanredne situacije i da poboljša njihovu komunikaciju. S obzirom na to da smo već dobili vozila, medicinsku opremu, zdravstvenu opremu, tehničku opremu, pumpe i čamce, ostao je i ovaj deo koji se odnosi na kvalitetnije i bolje upravljanje. Mislim da će on daleko unaprediti rad svih organa u gradu i pomoći da se stvari odvijaju na brži i efikasniji način u korist svih naših sugrađana – istakao je Nebojša Zelenović.\nPredsednik Skupštine grada Šapca i član projektnog tima JENTRAP, Nemanja Pajić, istakao je da se uspešna saradnja sa partnerima na projektu nastavlja.\n-Uvek smo govorili da oprema nije samo benefit koji dobijamo od ovog projekta već i saradnja sa našim partnerima iz Slavonskog Broda. Verujem da će oprema doprineti boljoj komunikaciji Štaba za vanredne situacije. Sa programom, intenzivnim obukama, razmenom iskustava kao i komunikacijom sa ljudima iz Slavonskog broda nastavljamo i dalje. Ono što nam ostaje jeste da još jedan deo vredne opreme u narednom periodu realizujemo, a sve to treba da se kruniše velikom vežbom koja će se desiti u aprilu sledeće godine – naveo je Nemanja Pajić.


Usluge Selidbe i Prevoza - Prevoz i selidbe Beograd\nPrevoz i selidbe Beograd » Usluge Selidbi i Prevoza\nUsluga selidbe i prevoza podrazumeva kompletan proces selidbe. Demontaža namestaja, pakovanja, utovara u vozilo, transportom na drugu lokaciju, zaštitom, bezbednost robe prilikom transporta, istovarom u novi stan i montažom nameštaja. Naši radnici su obučeni i imaju dugogodišnje iskustvo prilikom montaže i razvrstavanja stvari u stanu.\n– Demontaža nameštaja za stanove i poslovne objekte, mašina i opreme, muzičkih instrumenata.\n– Pakovanje i utovar uz korišćenje najmodernije opreme\n– Prevoz kombijem i kamionom\n– Montaža (u novom prostoru)\nSelidba moše biti u Beogradu, prema unutrašnjosti ili inostranstvu, svuda postoje nasi saradnici.


Već nekoliko dana i nedelja traju veliki sukobi između Palestinaca i Izraelaca na ulicama istočnog Jerusalima. Sve je počelo tokom obeležavanja Ramazanskog posta i molitva koje su muslimanski vernici obavljali kod džamije Al-Aksa. Tada su bili napadnuti od strane desničarskih jevrejskih grupa, a potom se umešala i izraelska policija u ceo konflikt, koji je ishodovao stotinama ranjenih i uhapšenih Palestinaca. Bilo je povređenih >> Pročitaj celu vest na sajtu SrbijaDanas.com << i na izraelskoj strani.\nVeć nekoliko dana i nedelja traju veliki sukobi između Palestinaca i Izraelaca na ulicama istočnog Jerusalima...Egipatski posrednici rade na pregovaranju prekida vatre u Gazi nakon skoro dva dana eskalacije nasilja...Međutim, prema analitičarima, Izrael nije zainteresovan za okončanje borbi dok...


Aleksander Lukašenko - Blic Online\nESKALACIJA SUKOBA U MINSKU Policija upotrebila vodene topove, ima povređenih, više od 10 osoba UHAPŠENO (VIDEO)\nNekoliko osoba je povređeno kada je policija danas upotrebila vodene topove tokom protesta u Minsku, dok je više od 10 osoba zadržano u pritvoru, prenosi Rojters pozivajući se na ruske medije.\nLukašenko: Branićemo Rusiju u slučaju agresije sa zapada\nBelorusija će ratovati u slučaju da zapadne zemlje izvrše agresiju na Rusiju, izjavio je beloruski predsednik Aleksander Lukašenko.\nOgromni protesti zahvatili su Belorusiju otkad je Aleksandar Lukašenko lažno tvrdio da je osvojio 80% glasova na predsedničkim izborima 9. avgusta. Budućnost te zemlje sada može zavisiti od ruskog predsednika Vladimira Putina.\nLUKAŠENKO KAO RAMBO Predsednik Belorusije ponovo izašao naoružan pred demonstrante\nPredsednik Belorusije Aleksandar Lukašenko ponovo je skrenuo pažnju svetske javnosti. On se pojavio naoružan do zuba ispred njegove rezidencije u centru Minska gde su se danas okupili demonstranti.\nPredsednik Belorusije Aleksandar Lukašenko nije se uplašio najmasovnijeg protesta u toj zemlji i 250.000 ljudi koji su izašli na ulice Minska zahtevajući njegovu ostavku.\n"NEĆE BITI UPOZORENJA. UPOZORILI SMO IH" Lukašenko krivi NATO proteste širom zemlje i preti napadom, Tihanovska ponovo POZIVA NA ULICE\nNOVI PROTEST U MINSKU Počelo okupljanje demonstranata, na ulicama nema policije i atmosfera u gradu je miran\nU centru Minska i večeras su se okupili demonstranti koji protestuju zbog rezultata nedavnih predsedničkih izbora u Belorusiji i ne priznaju pobedu Aleksandra Lukašenka.\nTELEFONSKI RAZGOVOR Lukašenko rekao da ga je zvala Angela Merkel, Berlin demantovao navode predsednika Belorusije\nBeloruski predsednik Aleksandar Lukašenko izjavio je danas da ga je u nedelju pozvala nemačka kancelarka Angela Merkel u jeku protesta i štrajkova koji potresaju Belorusiju, ali nije precizirao šta je bio sadržaj njihovog razgovora, izvestila je agencija Interfaks, preneo TASS.\nDesetine hiljada ljudi izašlo je danas na ulice Minska protestujući zbog reizbora predsednika Aleksandra Lukašenka, a održan je i skup podrške predsedniku države, javlja "Raša tudej".\nLukašenko: Nisam se slučajno razboleo, podmetnuli su mi koronu\nNOVI IZAZOV ZA LUKAŠENKA Tri žene se udružile da skinu sa vlasti dugogodišnjeg predsednika Belorusije\nTri žene u Belorusiji udružile su se u pokušaju da skinu sa vlasti predsednika Aleksandra Lukašenka, koji je na čelu države duže od 25 godina.\nVOJNA PARADA U BELORUSIJI I PORED EPIDEMIJE Lukašenko: Jednostavno je ne možemo otkazati\nBelorusija planira da 9. maja velikom paradom obeleži 75 godina od kraja Drugog svetskoj rata u Evropi i pored epidemije virusa korona.\nZAHLADNELI ODNOSI Lukašenko upozorio Rusiju zbog cena nafte\nPredsednik Belorusije Aleksander Lukašenko danas je najoštrije upozorio Rusiju da može da ostane bez saveznika ukoliko ne ponudi kompenzaciju za povećane cene nafte.\nLukašenko čestitao praznike Putinu\nPredsednik Belorusije Aleksander Lukašenko poželeo je predsedniku Rusije Vladimiru Putinu srećne praznike i poručio da se unija njihova dva naroda pokazala kao uspešna.\nNASTAVAK POSETE BELORUSIJI Sastali se Vučić i Lukašenko\nPremijer Srbije Aleksandar Vučić sastao se danas u Minsku sa predsednikom Belorusije Aleksandrom Lukašenkom.


Kažnjen sa 52 miliona evra zbog prodaje Pikasove slike - BIGportal.ba\nKažnjen sa 52 miliona evra zbog prodaje Pikasove slike\n17 Januara, 2020 17 Januara, 2020 048\nBivši direktor španske banke Bankinter Haime Botin (83) kažnjen je sa 52 miliona evra, nakon što je osuđen za krijumčarenje slike Pabla Pikasa, koja je proglašena za nacionalno blago.\nOsuđen je i na 18 meseci zatvora, ali tu kaznu najverovatnije neće odslužiti zbog svojih godina i zato što je to prvo delo za koje je osuđen, prenosi Rojters.\nŠpansko tužilaštvo optužilo je Botina da je 2015. godine pokušao da proda sliku „Glava mlade žene“ iz 1906. godine, vredne 26 miliona evra, a ceo slučaj otkrili su carinski službenici na francuskom ostrvu Korzika, prilikom rutinskog pretresa Botinove jahte.\nKako se navodi u obrazloženju, on je pokušao da proda sliku uprkos zabrani izvoza kulturnih dela značajnih za Španiju.\nBotin je negirao optužbe, navodeći da je želeo sliku da odnese u Švajcarsku da bi je sačuvao.\nViši sud u Madridu naveo je i da je Botin još 2012. godine obavešten od strane aukcijske kuće „Kristi“ da mu treba dozvola države za prodaju slike, ali uprkos tome, Botin je u Valensiji ukrcao sliku na jahtu i rekao kapetanu da je sakrije od vlasti.\nBotin je bio direktor banke Bankinter od 1986. do 2002. godine, a poseduje i udeo u vlasništvu banke kroz investicioni fond Kartival u iznosu od 23 odsto.\nKejt Blančet predsjedava žirijem 77. venecijanske Mostre\nPlanirana isključenja električne nergije za 18.01.2020 godine


Kako je beogradski Intelisale porastao za vreme pandemije?\nMožda ste među retkima čiji su digitalni proizvodi zasijali u doba globalne pandemije, no ono što je svima nama zajedničko jeste da je briga o klijentima bila na izuzetno visokom nivou. U trenutku kada se činilo da čitava globalna ekonomija podrhtava, customer success odeljenja imala su pune ruke posla jer je bilo neophodno pokazati korisnicima da ste tu za njih – u dobru i u zlu.\nMeđu mladim kompanijama koje su brzo reagovale na zahteve klijenata koji su se promenili preko noći uvođenjem vanrednog stanja, ali i zaposlile nove ljude za vreme pandemije usled povećanog obima posla, nalazi se i domaći Intelisale sa čijim smo direktorom Nemanjom Mališićem razgovarali o prethodnom periodu koji je obeležio rad ovog tima, te potrebom za dodatnom digitalizacijom određenih prodajnih procesa zbog kojih je njihovo rešenje došlo do izražaja na tržištu.\nOd početka godine tim je porastao za 14 novih ljudi\nUkoliko do sada niste čuli za ovaj proizvod, Intelisale se bavi digitalizacijom i unapređenjem prodaje – od klasične (terenske), preko telefonske prodaje i trgovine putem digitalnih kanala, sve do integracije pametnih rešenja za komercijaliste kao što je planiranje ruta.\nKako saznajemo, rešnje ove beogradske kompanije trenutno koristi više od 1.000 klijenata širom sveta koji imaju potrebu da povećaju produktivnost svojih prodavaca i drugih ljudi uključenih u prodajni proces, a sve to kroz povećanje prodajnih ciljeva i smanjenje troškova. Prostije rečeno, alat ove kompanije najčešće koriste komercijalisti na terenu, a sami kijenti jednog ovakvog rešenja jesu upravo kompanije koje imaju prodajnu silu na terenu, kompanije specijalizovane za distribuciju ili merchandising, kao i ostale kompanije koje imaju potrebu da digitalizuju svoj prodajni proces, ali i kojima su potrebna određena custom rešenja u vidu kombinacije različitih funkcionalnosti kako bi se zadovoljile njihove potrebe i specifičnosti.\nVeć na početku našeg razgovora, Nemanja kaže da je tim ušao u 2020. godinu sa novim klijentima i potpuno novom industrijom. Zbog ambicioznih planova godinu su započeli sa čak 11 novih kolega koji su u tim primljeni kao diplomci Intelisale Akademije u okviru koje su polaznici prolazili kroz obuku od šest nedelja i selekciju za zaposlenje.\nMeđutim, tik uoči pandemije, ali i za vreme vanrednog stanja, kompanija je uvidela potrebu za dodatnim pojačanjem na polju developmenta, zaposlivši još troje novih senior developera, tako da se Intelisale timu priključilo ukupno 14 novih ljudi koji su bili presudni za ispunjavanje nekih od zahteva klijenata koji su za kratko vreme morali da promene svoje poslovne modele.\nKako Mališić otkriva, daleko najveći izazov za tim bio je da se mlade kolege prebace na rad od kuće, ali su njihovim uključivanjem u sve sastanke i brainstorming sesije postigli to da novi članovi brzo dobiju širu sliku o proizvodu i kompaniji, stoga su brzo krenuli i sami da doprinose, dodaje on.\nNovi proizvodi kao rezultat slušanja potreba klijenata\nKako raditi sa novim klijentima kada više ne možete da odete kod njih na sastanke i kada je kompletna komunikacija svedena na video poziv? Nemanja za Netokraciju kaže da se Intelisale tim brzo prilagodio novonastalim okolnostima, te da su za nove klijente uveli mogućnost online obuka i demo prikaza putem Zoom servisa. Štaviše, za jednog klijenta tim je završio integraciju tik pre početka pandemije, ali je saradnja ipak morala da bude odložena zbog pandemije korona virusa:\nRaduje me što mogu da kažem da smo pre nekoliko nedelja konačno startovali sa ovim klijentom i da je prva obuka koju smo imali preko Zoom platforme bila veoma interaktivna.\nOduševljeni smo i razumevanjem svih klijenata koji su pokazali spremnost na uključivanje u nove procese obuka, a zahvaljujući tome uspeli smo da za kratko vreme da obučimo više od 50 prodavaca koji su sada opremljeni novim planom prodaje. Isto tako, veoma brzo smo omogućili menadžmentu ove kompanije real-time uvid u planove i realizaciju.\nMališić dodaje da osim što je tim brzo reagovao na promene kod klijenata, u pojedinim slučajevima oni su ih prvi i inicirali. Kako kaže, taktika koju su postavili omogućila im je da isprate potrebe svojih klijenata i skeniraju ih – oformljavanjem timova koji su bili u konstantnom kontaktu sa krajnjim korisnicima i koji su imali zadatak da prikupe što više informacija i pojedinosti o problemima sa kojima se klijenti suočavaju. Nakon interne raspodele resursa i prioritata, Intelisale je uspeo da podrži više zahteva za prilagođavanje koji su došli u isto vreme:\nZa nekoliko klijenata kompletnu terensku prodaju prebacili smo na telefonsku – u jednom danu. To nam je pošlo za rukom zahvaljujući razumevanju klijenata i fleksibilnosti modula za telefonsku prodaju koji smo razvili. Ubrzo, svi prodavci koji su inače radili na terenu, bili su spremni da rade od kuće i ispred sebe su imali sve ono na šta su navikli – od planova, svojih realizacija, praćenja porudžbina i slično.\nU momentu prelaska na ‘remote’ poslovanje, Intelisale timu priključilo se još nekoliko kolega koji su se pokazali ključnim za nastavak poslovanja u turbolentnim vremenima. Intelisale\nWebshop sa 20.000 artikala za dve nedelje\nNastavljajući razgovor sa Nemanjom i govoreći o različitim izazovima koje je kompanija morala da reši za svoje klijente u vreme globalne pandemije, saznali smo i da je tim za kratko vreme uspeo da implementira kompletno e-commerce rešenje za potrebe jednog od njihovih klijenata koji pre toga nije razmatrao poslovanje u ovom sektoru zbog kompleksnosti proizvoda koje prodaje.\nIpak, kako nas je vanredno stanje sve nateralo na korenite promene, tako je nastala i diskusija o Internet prodavnici kao dodatnom kanalu koji bi doprineo prodaji. Kako Mališić kaže, nakon zajedničkog brainstorming-a i dogovora oko opcija, klijent je prihvatio rešenje, a Intelisale je u par dana napravio akcioni plan, završio b2b e-commerce rešenje i pripremio promotivnu kampanju ka krajnjim kupcima:\nPomogli smo i oko pravljenja marketing kampanje preko našeg alata, pre svega oko obaveštenja kupaca putem newsletter-a o novom kanalu prodaje i prednostima istog, kao i oko remarketinga.\nKako saznajemo, za svega nekoliko nedelja klijent je došao do toga da njegov e-commerce ima više od 2% udela u ukupnom prometu sa izraženom tendencijom rasta. Njegov webshop sada broji više od 20.000 artikala, ali i 3.500 registrovanih korisnika što Nemanja smatra velikim uspehom – pogotovo kada se uzme u obzir da pre COVID-19 klijentu ovaj kanal prodaje nije bio u fokusu.\nNa pitanje Netokracije da li je bilo ideja da se u Intelisale portfolio uvrste i nove usluge tj. mogućnosti, Mališić ističe da COVID-19 nije uticao na ono što je Intelisale primarno i razvio, već je situacija možda više stavila u fokus vrednost koju pružaju svojim klijentima – a to da na vreme mogu da odgovore na prodajne probleme sa kojima se klijenti suočavaju i da pojedine funkcionalnosti dodatno prilagode njihovom poslovanju:\nPored toga, moram istaći da su u fokus došle funkcionalnosti kao što je modul za organizovanje telefonske prodaje kao i e-commerce rešenje koje nudi i b2b i b2c platformu i to u kratkom vremenskom periodu. Svakako su uvideli koliko su ovi kanali prodaje komplementarni sa standardnim kanalima prodaje i koliko im mi tu možemo pomoći.\nPrivodeći razgovor kraju, zanimalo nas je i kako naš sagovornik vidi ostatak godine za tim koji vodi. Mališić ističe da su planovi veliki i ambiciozni, jer pre svega žele da postojeći Intelisale klijenti vide dobre poslovne rezultate koristeći njihovo rešenje. Aktivno se radi na ostvarivanju saradnje sa novim klijentima i ideji da im se u narednom periodu pomogne sa redukovanim cenama – jer partnerski nastup u ovom poslu je ono što ova srpska kompanija želi da zadrži bez obzira na rast.


U NSRS rasprava o rebalansu budžeta\nNa dnevnom redu je i Prijedlog zakona o izmjenama Zakona o izvršenju budžeta Republike Srpske za 2020. godinu, takođe po hitnom postupku.\nPoslanici će raspravljati i o prijedlogu odluke o izmjeni odluke o dugoročnom zaduživanju Republike Srpske za 2020. godinu i prijedlogu odluke o prihvatanju zaduženja prema Svjetskoj banci – Međunarodnoj banci za obnovu i razvoj za dodatno Finansiranje projekata registracije nekretnina /9048-VA/.\n“Zaduživanje i indirektna finansijska zavisnost od, uglavnom, stranih kreditora nije dobro za Republiku Srpsku”, rekao je Vidić tokom skupštinske rasprave o prijedlogu ovogodišnjeg rebalansa budžeta.\n“Imamo mogućnost da ojačamo naše finansijsko tržište, da priznamo štete koje smo našim mjerama štiteći zdravlje stanovništva prouzrokovali našim privrednicima na način da priznajemo obveznice za te štete i da se njima trguje na finansijskom tržištu koje bi dalje otkupljivale banke”, rekao je Vidić.\n“Ako se ide na zaduživanje Republike Srpske, onda će teret krize ići na teret građana i privrede Republike Srpske”, upozorila je Trivićeva.\nOna je dodala da je ranije trebalo stvarati uslove za uštede u budžetu u vrijeme kada je Republika Srpska lakše prevazilazila posljedice ekonomske krize jer je raspolagala sredstvima od prodaje “Telekoma Srpske”.\nTags #NSRS #rebalans budžeta\nPovjerenstvo za sigurnost ZD PFBiH traži smjenu Solaka\nV. Britanija uvodi karantin za međunarodne putnike


Bivši predsednik Sportinga u pritvoru\nIzvor: B92, 12.Nov.2018, 16:29\nBivši predsednik Sportinga Bruno de Karvaljo pritvoren je zbog sumnje da je dozvolio i organizovao upad huligana u trening centar kada su oni napali igrače.\nIncident se dogodio u maju, kada je grupa huligana upala u trening centar, porazbijala sve po svlačionici i napala igrače od kojih je najgore prošao Bas Dost.\nNjemu je tom prilikom raskrvavljena glava, a bilo je još nekoliko povređenih članova tima i stručnog štaba lisabonskog kluba.\nMeđutim, >> Pročitaj celu vest na sajtu B92 << policija je sprovela opsežnu istragu i postoje indicije da je upravo Bruno de Karvaljo dao signal huliganima za upad i da je bio u dosluhu sa njima sve vreme.\nNekoliko svedoka tvrdi da je on sve organizovao i policija nije imala drugog rešenja nego da mu odredi pritvor dok se ne rasvetle svi detalji pomenutog incidenta koji je potresao sve u klubu.\nKarvaljo je priveden u nedelju kasno uveče, a njegov advokat Žoze Preto je oštro protestovao zbog načina na koji je sve izvedeno.\n"To je čisto preterivanje, manifestacija nepotrebne sile. Moj klijent nije tretiran kako zaslužuje", rekao je Preto.\nPolicija je prilikom pretresa zaplenila i njegov kompjuter, a u optužnici stoji i da se bivši prvi čovek kluba tereti za "nedozvoljeno nošenje oružja, te upad na posed na kojem nije imao prava da bude".\nTakođe, njemu i jednom od vođa huligana, koji su učestvovali u incidentu naloženo je pojavljivanje pred sudijom u utorak kako bi dali svoj iskaz o pomenutom događaju.


Strenglersi: Čujemo da imate predsednika koji se meša u sve, a ne zna baš mnogo o svemu Britanski bend The Stranglers ove godine put nastupaju na Belgrade Beer Festu, ali su pred beogradskom publikom svirali pre skoro petnaaest godina u Hali Sportova. Strenglersi su poznati po kritičkim tekstovima, i na konferenciji za novinare osvrnuli su […]\n„Predrasude o nekim narodima, o njihovim precima i potomcima, koje su rezultat slepog verovanja u ono što ste učili u vašoj verziji istorije, što se nalazi u vašoj verziji istine, ili čuli u vestima na vašoj televiziji, su vrsta vrlo teške hronične bolesti. Piše: Zoran Starčević Za medije komentar nije ni potreban, što ih više […]\nPosted on 11/07/2018 17/07/2018 Author Redakcija Jutarnji GLASnik\tComment(0)\nVećina ljudi prestaje da traga za novom muzikom već posle tridesetog rođendana, rezultati su nedavno sprovedenog istraživanja muzičke platforme Dizer. Poznata je životna činjenica da stariji ljudi vole da pričaju kako je nekada bilo bolje. Možete se uveravati da ćete zauvek ostati mladi ili slobodnog duha, ali pre ili kasnije ćete početi da gunđate zbog […]\nMladi bend iz Mičigena Greta Van Fleet ima pomalo neobičan zvuk za 21. vek koji se u velikoj meri oslanja na klasični rok. No, upravo su time privukli pažnju medija koji ih nazivaju novim Led Zeppelinom, sa čim je saglasan i pevač legendarnog benda Robert Plent. Bend Greta Van Fleet čine tri brata: 22-godišnji blizanci […]\nŽelite li da napišete muzički hit, veća je verovatnoća da ćete to uspeti s pesmom koja je vedrija, uz koju može da se pleše i koju izvodi pevačica, pokazala je studija o 30 godina evolucije u muzici. Ali iako ljudi očigledno preferiraju vedrije pesme, njih je sve manje i manje. „Svake godine izlazi sve više […]\nDokumentarac Frena Strajna govori o nepoznatim muzičarima koji su napravili neke od najvećih hitova na svetu. „Hired Gun“ Fren Strajna predstavlja instrumentaliste koji su svirali sve – od hevi metala do Diznijeve pop muzike za decu, ali vrlo malo predstavlja lične momente svojih subjekata. Kao rezultat toga, dobijaju se male mudrosti likova koji govore o […]


TotalCar.rs » Tesla ima veći profit od američke naftne industrije\nnovo, profit, Tesla\nTesla je objavio da je u poslednjem kvartalu ostvario profit od 22 miliona dolara. U međuvremenu, američka naftna industrija je izgubila 67 milijardi dolara prošle godine zbog nemogućnosti da se izbori sa nižim cenama goriva, kaže Informativna energetska administracija (EIA).\nDa li nova politička klima u SAD donosi i nove strateške preraspodele u oblasti energetike?\nUprkos bilo kakvim prikrivenim motivima da se favorizuju fosilna goriva ili činjenica da Donald Tramp ne veruje u klimatske promene izazvane ljudskim uticajem, za njegovu novu administraciju je bitno da kompaniju Tesla i druge projekte vezane za čistu tehnologiju posmatra kao veoma važan segment koji može da zaposli brojne pripadnike američke srednje klase kao održiv vid poslovanja.\nJedan od Trampovih glavnih poteza u cilju kreiranja novih radnih mesta za Amerikance je da ukine restrikcije na proizvodnju tradicionalnih energenata, što je posao vredan 50 biliona dolara, vezano za škriljac, naftu, prirodni gas i čisti ugalj. Jasno je o kakvom potencijalnom generisanju radnih mesta se ovde radi, a kako je rekao, reč je o „njegovom sopstvenom ugovoru sa američkim glasačima“, i planu koji treba da se izvrši u prvih 100 dana nakon formiranja kancelarije.\nBez da ulazimo u tematiku kakav bi to negativan uticaj imalo na klimu, i koliko hiljada tona CO2 bi bilo ispušteno u atmosferu, ovoga puta ćemo se fokusirati na radna mesta. Trampov glavni adut, i razlog zbog kojih je dobio izbore u takozvanom „pojasu rđe“ (rust belt), koji obuhvata severoistočnu i oblast srednjeg zapada SAD, je upravo taj. Reč je o oblastima sa opadajućom industrijom, zastarelim fabrikama i smanjenjem populacije.\nDok bi Trampovo ukidanje restrikcija u naftnoj industriji sigurno generisalo izvestan broj radnih mesta, treba imati na umu da višak investicija ne predstavlja garanciju da će kompanije moći da se uhvate u koštac sa padom cena nafte, poput onog kojeg smo imali prošle godine. Činjenica je da ugalj i prirodni gas ubrzano postaju nekonkurentni solarnoj i energiji vetra.\nIpak, deregulacija nije sve što Tramp planira za naftnu i gasnu industriju, jer njegov ultimativni cilj je kreiranje radnih mesta. On takođe planira da uspori konkurenciju koja dolazi iz obnovljivih izvora energije, i to na taj način što će smanjiti finansiranje u oblasti istraživanja i razvoja, redukovati subvencije za solarnu i energiju vetra, kao i one vezane za klimatske promene. On takođe planira da ograniči moć EPA-e (jedno veliko „ura“ iz Volkswagena) i na njeno čelo stavi čoveka koji negira teoriju o klimatskim promenama.\nKada je američka naftna industrija izgubila 67 milijardi dolara 2015. godine, takođe je ukinula gotovo 100.000 radnih mesta tokom istog perioda. U isto vreme, više Amerikanaca sada radi u okviru solarne industrije nego na vađenju nafte, gasa ili uglja.\nJedan od mnogih primera koje je Tramp koristio je Fordov transfer radnih mesta iz Mičigena u Meksiko da bi kompanija bila konkurentnija. Nakon što je izabran za predsednika, GM je takođe najavio ukidanje radnih mesta.\nSa druge strane, Tesla je povećao broj radnih mesta na 18.000 zaposlesnih. Samo u Frimont fabrici, Tesla zapošljava preko 6.000 ljudi i planira da tu brojku poveća na 9.000.\nOvaj proizvođač električnih automobila takođe investira u „Gigafabriku“ u Nevadi, gde će zaposliti preko 6.000 ljudi.\nUkoliko je kreiranje novih radnih mesta istinski cilj nove administracije, a ne samo nagrađivanje političkih donora iz sfere industrije fosilnih goriva, ona bi trebalo dva puta da razmisli u vezi sa uvođenjem nove politike koja bi mogla da uspori zamah razvoja novih tehnologija u korist fosilnih goriva. Umesto toga, Trampova administracija bi trebalo da se fokusira na uvođenje novog nivoa u ovoj igri.\nZa sada je rano bilo šta konkretno predviđati, ali biće interesantno videti u kojem pravcu će se stvari odvijati, ako ni zbog čega drugog, ono zbog cena fosilnih goriva, jer kod nas, teško da će doći do neke značajnije elektrifikacije u dekadi koja je pred nama.\nLos Anđeles 2014: Ford Shelby GT350 Mustang\nLeon Kupra sa 300 KS!\nDačija rekordnu proizvodnju obeležava otvaranjem muzeja


Junajted grupa prekida pregovore sa Telekomom :: Vesti\nVesti / Junajted grupa prekida pregovore sa Telekomom\nJunajted grupa prekida pregovore sa Telekomom\nTa grupa je zatražila da Telekom građanima objasni zašto desetine miliona evra daje "kanalima po ukusu vlasti".\n"Posle skandaloznih optužbi koje su izneli vodeći ljudi Telekoma Srbija o kompaniji Junajted međa, prekidamo pregovore s Telekomom. Telekom nas optužuje da smo 'reketaši' i 'vođe kablovskog kartela'. Na takvim osnovama se ne može postignuti fer dogovor", navodi se u saopštenju Junajted grupe.\nDodaje se da je Telekom, kao državna kompanija, "u obavezi da građanima pokaže i javno objavi sve ugovore u kojima bi se jasno videlo koliko desetina miliona evra plaćaju kanalima po ukusu vlasti, koje emituju ili imaju ugovorenu saradnju: kompanijama Kopernikus i Pink, a takođe i televizijama koje su u pripremi u vlasništvu Željka Joksimovića i Manje Grčić, kao i za Kurir TV u vlasništvu Igora Žeželja".\n"U pitanju je novac svih građana Srbije i objavljivanje ovih ugovora jasno bi pokazalo da su cene Junajted medije i pored mnogo kvalitetnijeg programa znatno niže i da se nikako ne mogu proglasiti reketaškim", istakla je Junajted grupa.\nDirektori Telekoma Predrag Ćulibrk i Vladimir Lučić danas su tražili da Telekom emituje besplatno program N1, što je, kako je ukazala Junajted grupa, već najavila premijerka Ana Brnabić predlogom da se N1 emituje "do izbora".\n"Jasno je da Telekom i dalje ne želi da prihvati ponudu za emitovanje programa N1 u naredne tri godine. Naglašavamo, ponuda za N1 je aktuelna javna ponuda koja je dostupna svim operaterima koji žele da je prihvate u bilo kom trenutku", navela je Junajted grupa.\nČelnici Telekoma su na današnjoj konferenciji za novinare, na kojoj novinari nisu mogli da postavljaju pitanja, kazali da Junajted medija, vlasnik TV N1, reketita Telekom i ponudili su besplatno emitovanje programa N1 na kablovskim operatorima Telekoma sve dok se ne postigne dogovor sa Junajtedom.\ntelekom srbija kopernikus N1 Junajted grupa\nUNS prijavilo pretnje koje su mu upućene na Tviteru


Svet premijum pića u Beogradu\nHome // Hrana i Piće // Vesti // Svet premijum pića u Beogradu\nInternacionalna konferencija Premium Spirits Capability Development održana je juče u organizaciji kompanije Coca Cola Hellenic Srbija. Konferenciji je prisustvovalo više od 120 učesnika, uključujući partnere i zaposlene u industriji premijum alkoholnih pića.\nU okviru konferencije održani su brojni paneli sa poznatim i uvaženim gostima, a mi smo imali priliku da razgovaramo sa Timom Simonsom, komercijalnim direktorom kompanije IWSR, koja ouhvata najveću svetsku bazu podataka o trendovima i dešavanjima u svetu alkoholnih pića i vina.\nTim Simons je učesnicima konferencije govorio o najnovijim trendovima kao što su premijumizacija kategorija alkoholnih pića i vina, šta ona znači, kako brendovi dolaze do premijum faze, ko su kupci koji traže takva pića, kao i koji su to noviteti u okviru konkretnih brendova. Ono što je posebno zaniljivo jeste činjenica da premijum pića pokazuju mnogo značajniji rast prodaje od regularnih pića, pa čak i kada se radi o poznatim brendovima.\nSimons je za naš portal rekao da je premijumizacija i u kategoiji alkoholnih pića rezultat konstantne potražnje za nečim novim od strane konzumenata, ali i iz želje proizvođača da se razlikuju, odnosno da se po nečemu ističu. Tu su i vlasnici barova i restorana, koji takođe žele da svojim gostima ponude nešto više, a premijum pića su odlična prilika za to. Vlasnicima restorana i barova su takva pića zanimljiva i imajući u vidu da prodajom takvih pića mogu više i da zarade, a njihov premijum karakter daje mogućnost za veću maržu, jer su ljudi uvek spremni da plate više ono što smatraju premijum brendom u bilo kojoj kategoriji.\nNa pitanje zašto se ovaj trend intenzivirao baš poslednjih godina, Simons nam je rekao da kako su se svetske ekonomije blago oporavljale, to je ostavljalo prostora ljudima da više ulažu u svoje uživanje. Sa druge strane su i savremene generacije koje se oslanjaju na društvene mreže i značajno utiču na popularnost ovih pića, jer su u konstantnoj potrazi za nečim novim čime bi mogli da se pohvale na svojim profilima. Hibridna pića su još jedna od zanimljivih kategorija o kojoj smo razgovarali sa Timom, koji je naglasio da su takva pića izuzetni zanimljiva, ali da im je vek trajanja relativno kratak. Uprkos činjenici da ukusi takvih pića ponekada mogu da budu zbunjujući (miks vodke i konjaka, ili vodke i džina), oni koji ih piju skreću pažnju na činjenicu da se ukus različitih pića različito manifestuje i ima drugačije trajanje, tako da postoji mogućnost da se uživa u ukusu oba pića.\nPrema njegovim rečima, ono što je sigurno jeste da ljudi sve više traže koktele koji će im ponuditi vrhunsko uživanje i koji će ispuniti sva njihova očekivanja, a premijum pića su osnova takvih koktela.\nLokalna horeca zajednica je imala priliku da zahvaljujući ovoj konferenciji, sazna koji su to najnoviji trendovi u industriji premijum alkoholnih pića, kao i načini i modela poslovanja, koje bi mogli da iskoriste i unaprede sopstveni biznis.


Dramaturg čuvenog kolektiva Rimini protokol gost Narodnog pozorišta\n21.02.2019. - 10:07h pr\nŠiper će u utorak, 26. februara u 20.30 časova na sceni Raša Plaović održati performativno predavanje Relacione dramaturgije i inscenirana post-demokratija u tetralogiji “Država 1-4”. Tokom predavanja publika će moći da se upozna sa praksom kolektiva Rimini Protokol, kao i sa načinom rada na jednoj od njihovih najnovijih produkcija – tetralogiji predstava “Država 1-4” (2016-18). Ovaj projekat se fokusira na post-demokratske fenomene kao što su globalna obaveštajna mreža, gradilišta i lobiranje, digitalizacija demokratije i preplitanje struktura globalnih kompanija i politike. Šiper će govoriti o specifičnom pristupu radu u savremenom pozorištu, pre svega u pogledu interakcije sa publikom – svaka od četiri predstave sa veoma jasnom političkom temom, podrazumeva jedinstven način obraćanja, organizacije i vođenja publike kroz pozorišni događaj.\nImanuel Šiper će narednog dana (sreda, 27. februar) održati radionicu “Relacione dramaturgije i strategije interaktivnosti” namenjenu profesionalcima iz oblasti izvođačkih umetnosti. Radionica će se baviti različitim dramaturgijama predstavljanja javnosti i mogućim oblicima interaktivnosti izvođačkog dela u savremenom kontekstu.


Izvor: RTS, 13.Avg.2020, 14:32\nKoordinacija srpskih udruženja porodica nestalih, ubijenih i poginulih lica sa prostora bivše Jugoslavije ističe da ni danas, 17 godina od masakra nad srpskom decom u Goraždevcu, niko nije odgovarao za ovaj monstruozni zločin, a da je tužilac EULEKS-a, još 2010. obustavio istragu, "zbog nedostatka dokaza" čime je nastavljena anticivilizacijska praksa neodgovornosti za zločine počinjene nad Srbima na Kosovu i Metohiji. >> Pročitaj celu vest na sajtu RTS <<\nSrpska koordinacija u saopštenju podseća, podseća javnost da su, u oružanom napadu iz automatskog oružja na više desetina srpske dece, koja su se kupala u reci Bistrici, ubijeni Pantelija Dakić (12) i Ivan Jovović (19) a teško ranjeni Bogdan Bukumirić (14), Marko Bogićević (12), Dragana Srbljak (13) i Đorđe Ugrenović (20).\nĆutanje i ravnodušnost pred učinjenim zlodelima, pristajanje na odsustvo elementarne vladavine prava i pravde, ne predstavljaju ništa drugo nego saradnju sa zlom i zločincima, dodaje se u saopštenju.\nSrpska koordinacija poziva međunarodne faktore na Kosovu i Metohiji i vlasti u Srbiji, da učine sve što je u njihovoj moći, kako bi se učinioci ovog, kao i brojnih drugih zločina nad Srbima na Kosovu i Metohiji, priveli pravdi.\nKoordinacija srpskih udruženja porodica nestalih, ubijenih i poginulih lica ističe da se bilo kakva ''normalizacija odnosa'' između Srba i Albanaca, ne može graditi bez suočavanja sa prošlošću, na zaboravu masovnih i organizovanih zločina pripadnika tzv. Oslobodilačke vojske Kosova, bez istine i pravde za brojne srpske žrtve na Kosovu i Metohiji.\nUbistvo srpske dece osudili su domaći i međunarodni zvaničnici, a zbog tog tragičnog događaja održana je i vanredna sednica Saveta bezbednosti UN. Unmik je posle napada saopštio da je nepoznat broj ljudi iz žbunja otvorio vatru iz ''kalašnjikova'' na oko pedesetoro dece i mladih Srba iz Goraždevca.\nPolicija Unmika je u istrazi saslušala 75 svedoka, a pretresla je i stotinak kuća, bez konkretnih rezultata. Ubice dece, i pored nagrade od milion evra i obećanja ondašnjeg šefa UNMIK-a da će ''prevrnuti svaki kamen da ih nađu'', do danas nisu poznate.\nDanas: Koordinacija porodica nestalih: Niko nije odgovarao 17 godina nakon zločina u Goraždevcu


Milićević: Ukupan dug FBiH iznosi 5,7 milijardi KM, povećanje u drugom kvartalu – Biznis.ba\nNaslovnaBiHMilićević: Ukupan dug FBiH iznosi 5,7 milijardi KM, povećanje u drugom kvartalu\nMilićević: Ukupan dug FBiH iznosi 5,7 milijardi KM, povećanje u drugom kvartalu\nobjavljeno 28. avg 2020. u 13:00 28. avg 2020.\nFederalna ministrica finansija Jelka Milićević kazala je kako su prihodi od poreza u prvom polugodištu ove godine pali za devet posto u odnosu na isti period 2019. godine zbog čega je povećano zaduženje Federacije BiH.\nU obraćanju nakon sjednice Vlade FBiH koja je održana u Mostaru, kazala je kako vanjski dug FBiH iznosi 4,9 milijardi KM i veći je za 6,87 posto, a da je najveće zaduženje ovog povećanja vezano za kreditni aranžman s MMF-om.\nUnutarnji dug FBiH je 865,7 miliona KM i veći je za 19,06 posto, a veže se aukcije trezorskih zapisa i obveznica.\n“Ukupni dug FBiH je 5,8 miliona KM i veći je za 8,51 posto u odnosu na dug iz prvog kvartala, što je očekivano s obzirom na pad prihoda za prvo plugodište 2020. godine”, kazala je Milićević.\nIstakla je kako su se stekli uvjeti za donošenje odluku i prihvatanju granta za izgradnju dionica Koridora 5c, za poddionie Pionirka-Donja Gračanica i Pionirka-Vraca, izlaz iz tunela Zenica u iznosu od 19 miliona KM.\n“To je grant koji se veže za Evropsku investicijsku banku i nadam se da će aktivnosti na Kordirou 5c ići tom dinamikom da se iskoristi grant u potpunosti jer ima svoje uvjete”, rekla je Milićević.


Град Нови Пазар - Budžet Novog Pazara realan i transparentan\nBudžet Novog Pazara realan i transparentan\nOdbornici Skupštine Grada Novog Pazara raspravljali su o budžetu za 2020. godinu koji iznosi 3 milijarde i 230 miliona dinara, što je za 3 odsto više nego prethodne godine, a i u odnosu na sredstva projektovana za 2016. godinu, budžet je uvećan za čak 30 procenata. Planirani rashodi budžeta usvojenog na današnjem zasedanju su tri milijarde 167 miliona 430 hiljada dinara.\nŠef odborničke grupe” Za evropski Novi Pazar” dr Muamer Bačevac ocenio je da je budžet za narednu godinu transparentan, realan, ekonomski prihvatljiv i skrojen po meri građana, kao i da se u njemu ogleda domaćinski odnos lokalne samouprave, pre svih gradonačelika Nihata Biševca.\n“Budžetom je predviđeno ulaganje u sve oblasti. Najviše novca biće izdvojeno za realizaciju kapitalnih infrastrukturnih projekata. Izdvojeno je i za unapređenje komunalne infrastrukture, poljoprivrede, zdravstva, kulture, obrazovanja. Budžet je skrojen po meri građana, koji su u okviru aknkete glasali za najznačajnije projekte”, rekao je Bačevac.\nPodsećamo, Grad Novi Pazar je organizovao anketu “Naš budžet”, za koju je glasalo 2.583 građana. Cilj lokalne samouprave je bio da na ovaj način građani kažu šta im je važno, koje oblasti i projekti za njih predstavljaju prioritet. Za novu predsednicu Skupštine grada, danas je izabrana Hanadi Hajdinović, odbornici SDA Sandžaka, dok je Saneli Đulović iz iste partije potvrđen mandat. Za vršioce dužnosti imenovani su : u JP "Parking servis" - Armin Mehović, u Turističkoj organizaciji Novi Pazar - Tanja Ratković a u JP "Gradska toplana" - Vladimir Marinković.


Nedostaju vam putovanja? Ovi filmovi odvešće vas na najlepše lokacije u Italiji! - My Cup of Tea\nVikend već kuca na vrata, a jedini odmor koji ćemo sebi moći da priuštimo u novonastalim okolnostima, je višečasovna šetnja u prirodi. To naravno nije za žaljenje, pa ipak, slagali bismo kada bismo rekli da nam ne nedostaju putovanja. Ukoliko već ne možemo da otputujemo i istražimo druge zemlje i gradove, zašto ovog vikenda ne bismo pustili malo romantične Italije u svoj dom.\nZa vas smo odabrali nekoliko romantičnih filmova, snimljenih na najlepšim italijanskim lokacijama, kako biste ovog vikenda iz udobnosti svog doma ipak pronašli način da mislima otputujete u neke lepše krajeve.\nReč je o italijanskom filmu iz 1994. godine, koji prati izmišljenu priču o čileanskom pesniku Pablu Nerudi, koji iz političkih pobuda dolazi na Silini. Pored očaravajućih lepota Sicilije, film prati priču o prijateljstvu i žrtvi umetnika za svoju najveću ljubav – ljubav prema poeziji.\nNeverovatno verodostojna filmska adaptacija Forsterovog romana smeštena je u Firencu, a zajedno sa njom pokazaće vam i prelepa naselja Toskane. Za sve one, koji vole filmove, koji će im pokazati duh jednog grada, koji je u istoriji Italije ostavio veliki pečat, ovaj film neosporno je pravi izbor.\nRežiser je za većinu lokacija koristio Italiju, od koje ćete Toskanu upoznati do detalja, a uključuju se i lokacije poput Tunisa i Egipta. To je dirljiva priča o bolničarki Hani, koja neguje vojnika Lasla, a ono što se među njima dešava u vama će probuditi neverovatne emocije.\nfilmovifilmovi snimani u italijiitalijaputovanjaslobodno vreme\nSve što treba da znate: 4 trika za savršenu insta fotku!


Komšić: Slavimo 9. maj i kao Dan pobede nad fašizmom i Dan Zlatnih ljiljana - Kosovo Online\nKomšić: Slavimo 9. maj i kao Dan pobede nad fašizmom i Dan Zlatnih ljiljana\n9. Maj 2022. • 11:52\nDeveti maj slavimo ujedno i kao Dan pobede nad fašizmom i Dan Zlatnih ljiljana, iako borba protiv ideologija zla i fašizma traje i danas toliko godina nakon sloma fašističkih i nacističkih režima u prošlom veku, rekao je član Predsedništva BiH Željko Komšič, prenosi Kliks.ba.\n"Država BiH i njeni građani kao malo koji drugi mogu biti ponosni na svoja dva generacijska i antifašistička pokreta. Na Narodonooslobodički pokret (NOP) i na Armiju RBiH koji su našoj državi prvo podarili državnost, a zatim suverenost i nezavisnost", poručio je Komšić.\nPrema njegovim rečima, narodni heroji BiH iz Drugog svetskog rata, zajedno sa Zlatnim ljijljanima koji su branilli svoju zemlju od agresora i rehabilitovanog fašizma imali su isti cilj - odbraniti istu državu i iste civilizacijske vrednosti.\n"Od 1992. do 1995. Armija RBiH uspela je odbraniti i vrednosti antifašizma i vrednosti svih onih slobodnoumnih ljudi u BiH koji su se borili da je odbrane i sačuvaju. Nikada se neće moći povući bilo kakva paralela i staviti znak jednakosti između Armije RBiH i onih koji su u sadejstvu sa agresorskim snagama nastojali da unište BiH", istakao je Komšić.\nŽeljko Komšić BiH Dan pobede nad fašizmom obeležavanje\nPredsedavajući Predsedništva BiH Željko Komšić kaže da bi idealno rešenje u dijalogu bilo međusobno priznavanje Srbije i Kosova, ali da nije siguran da u Srbiji postoji neko ko će priznati Kosovo, prenosi Gazeta eskpres.\nBjegović: Komšić može da čestita "kosovsku nezavisnost" samo u svoje ime, a ne u ime građana BiH\nKovačević: Komšić odustao od posete KiM zbog odlučne reakcije Dodika


Bivša vlast u Budvi novac davala i klubovima izbrisanim zbog mućki - Vijesti | Radio Televizija Budva - Budva Crna Gora\nTri budvanska sportska kluba dobila su lani gotovo 170.000 eura iz gradske kase, iako ih je Uprava za mlade i sport izbrisala iz Registra sportskih organizacija.\nPrema izvještaju Sekretarijata za društvene djelatnosti o radu sportskih klubova tokom 2015. i 2016. godine, riječ je o FK "Mogren" i odbojkaškom i rukometnom timu "Budvanska rivijera".\nSekretar za društvene djelatnosti Đorđije Pribilović tvrdi da je lani podijeljeno pola miliona eura sportskim klubovima na osnovu pojedinačnih ugovora, a da opštinska komisija nije ni zasjedala.\n"U 2015. podijeljeno je 1.260.000, a u 2016, 514.000 eura. Ove godine predvidjeli smo 700.000, a podijeljeno je do sada 619.000 eura. I u vrijeme bivše vlasti, Sekretarijat je zahtijevao da klubovi koji dobijaju novac iz budžeta podnose izvještaje o radu i finansijskom poslovanju".\nPribliović ističe da su klubovi nenamjenski trošili novac, što je i konstatovano u izvještajima 2015. godine, ali im je Opština ponovo dijelila pare.\nU Izvještaju o radu sporstskih klubova za 2015. godinu, navedeno je da je FK "Mogren" isplaćeno 260.000 eura, ali da je zbog neizmirenih finanijskih obaveza, Fudbalski savez Crne Gore suspendovao klub koji je takmičenje nastavio u najnižem rangu.\nKonstatovano je da je te godine klub nenamjenski trošio novac, da izvještaj o finanijskom poslovanju nije u skladu sa programom, te da je o svemu obaviješten predsjednik Opšine.\nPrema izvještaju, Vaterpolo klubu “Budvanska rivijera” isplaćeno je 230.000 eura 2015. godine, iako su dostavili izvještaj bez tražene dokumentacije.\nNavodi se da finansijski izvještaj o utrošenih 225.000 eura koje je dobio 2015. nije dostavio ni Odbojkaški klub “Budvanska rivijera“.\nIstoimeni rukomentni klub koji je za 2015. dobio 92.000 eura, navodno je sa zakašnjenjem dostavio finansijski izvještaj, bez potpisa ovlašćenog lica.\nSudeći prema izvještaju, tokom 2016. dolazi do svojevrsnog rasula, iako su iz Sekretarijata za društvene djelatnosti upozoravali klubove da rad i akte moraju da usklade sa novim Zakonom o sportu.\nTo nije učinjeno pa je Uprava za mlade i sport izbrisala 21 budvanski klub iz Registra sportskih organizacija.\nUprkos tome, u skladu sa pojedinačnim rješenjima tadašnjeg predsjednika Opštine, FK "Mogren" je u septembru 2016. isplaćeno 13.884 eura, OK “Budvanska rivijera“ 100.000 eura u oktobru i novembru, a 55.000 RK "Budvanska rivijera".\nPribilović tvrdi da su njegovi prethodnici o svim neregluranostima u sporstkim klubovima obavijestili opštinsku Kancelariju za antikorupciju, ali da se na tome završilo.\n"Sadašnjoj upravi grada nije cilj da zaradimo poene na nekim propustima prošle vlasti, već ukazujemo da te propuste mi ne želimo da ponovimo ubuduće".\nPribilović je ocijenio da pojedincima nije odgovaralo da se sazna ko su vlasnici klubova i da je do brisanja iz Registra sportskih organizacija došlo jer nijesu usaglasili normativna akta.\n"I takvim klubovima novac je dijeljen prošle godine, pa imamo isplate u septembru, oktobru i novembru 2016.".


Državna tužiteljica Leticija Džejms tvrdi da je Kuomo "prekršio državne i savezne zakone" i navodi da neprikladno ponašanje nije bilo ograničeno samo na zaposlene u njegovom kabinetu\nU snimljenom odgovoru na nalaže istražnog tima državnog >> Pročitaj celu vest na sajtu SrbijaDanas.com << tužilaštva Njujorka Kuomo uzvraća da se "činjenice mnogo razlikuju od onoga što je prikazano", kao i da "nikada nikoga nije neprikladno dodirnuo ili učinio neprimeren seksualni gest", prenosi AP.\n, već se proširilo i na druge državne službenike, uključujući i policajku koja je bila deo njegovog obezbeđenja, ali i na žene koje nisu bile angažovane u državnoj službi.\n- Možemo da zaključimo da je poslovna kultura u Kuomovom okuženju bila utemeljena na strahu i na zastrašivanjeu, kao i da su se česta flertovanja i neprikladna komentarisanja guvernera smatrala normalnim obrascem ponašanja. Sve ovo je omogućilo da se seksualno uznemiravanje neprekidno dešava i ponavlja, zbog čega je i izostala adekvatna reakcija na ovakvo nedopustivo ponašanje guvernera Kuoma - navodi se u izveštaju koji su potpisale državne istražiteljke Džun Kim i An Klark, preneo je ranije BBC.\nIstraga je pokazala da je Kuomo dodirivao, ljubio i grlio ukupno 11 žena i davao neprikladne komentare, izjavila je državna tužiteljica Leticija Džejms na današnjem brifingu za novinare, ocenivši da je kabinet guvernera "toksično radno mesto" koje omogućava seksualno uznemiravanje.\nDanašnji izveštaj je rezultat građanskog istražnog postupka i neće direktno rezultirati krivičnom prijavom protiv guvernera, preneo je Rojters.


Sa nama na putu do Oplenca - NIS Petrol i Gazprom\nPočetna / Blog / Sa nama na putu #krozsrbiju / Sa nama na putu do Oplenca\nSa nama na putu do Oplenca\nKad se istorija isprepliće sa prirodnim lepotama, nastaje nestvarna avantura. Krenite sa nama u turističku posetu okolini Topole i Oplenca – Zadužbine dinastije Karađorđević. U srcu Šumadije ovaj gradić okružen brdima i brežuljcima je ponosno mesto odakle je srpski narod krenuo u oslobađanje od turske okupacije.\nOsnivač dinastije Karađorđević, Đorđe Petrović, kroz istoriju poznat i opevan u mnogim narodnim pesmama kao Karađorđe, poveo je srpski narod u oslobođenje od Otomanske imperije, tako što je podigao Prvi srpski ustanak (1804. godine). Upravo je Topola, kao sedište vožda postala prva prestonica oslobođene Srbije, a turisti danas mogu posetiti Karađorđevu crkvu, voždov konak, kao i kasarnu iz doba srpske revolucije. Ovo ,,istorijsko jezgro” predstavlja mali sačuvani deo nekadašnje Topole, koja je stradala i bila više puta razrušena od strane Turaka, kao i u međudinastijskim sukobima Karađorđevića i Obrenovića.\nOplenac i crkva svetog Đorđa\nVelelepna crkva Svetog Đorđa na oplenačkom brdu, jedinstvena je u ovom delu Evrope. Zadužbina je Kralja Petra I. Usled balkanskih ratova i Prvog svetskog rata, on nije dočekao da do krova bude podignuta, pa je zadužbina završena u vreme Kralja Aleksandra. Ona je ujedno i mauzolej kraljevske porodice i u njoj je sahranjena većina pripadnika dinastije. Prelepa raznolikost motiva i boja koja vam odmah upada u oči kada uđete u crkvu potiče od mozaika sa više od 40 miliona staklenih kockica.\nPored crkve posetioci mogu obići i muzejsku postavku u Petrovoj kući, kao i kraljev vinski podrum. Ponosni na istoriju ovog kraja, nekada se u narodu pevalo ,,Oplenac je sveto mesto, na Balkanu biće presto”. Upravo nam i naš sagovornik, upravnik zadužbine Dragan Reljić potvrđuje važnost ovog kompleksa:\nSama Topola i zadužbina Kralja Petra je jedno od najposećenijih mesta u Centralnoj Srbiji i godišnje je poseti više od 100.000 turista.\nOplenačko, ali i sva druga brda u okolini su mahom prekrivena čokotima vinove loze, koja se na ovim prostorima gaji još iz doba srednjeg veka. Nekada prestonica Karađorđeve Srbije, danas je Topola upisana kao vinska prestonica Srbije.\nOplenačko vinogorje se smatra za jedno od najperspektivnijih u Evropi, pa zato i ne čudi veliki broj sve više privatnih vinarija. Svoj vinograd u ovom kraju je podigao i naš najpoznatiji sportista Novak Đoković.\nMi smo posetili jednu od najuspešnijih, Vinariju Aleksandrović, koja je otišla korak dalje, pa se pored proizvodnje vina, vrlo uspešno bavi i vinskim turizmom. Kroz njihove podrume godišnje prođe preko 250 organizovanih grupa turista, od čega više od polovine su inostrani gosti. Naravno na kraju svakog obilaska neizostavna je degustacija ovog vrhunskog napitka.\nKarađorđe je bio visok 1.90 metara i tada je bio jedan od najviših ljudi u Srbiji, kako se pričalo.\nLjutio se kada su ga zvali ,,Crni Đorđe", a kažu da je često plakao nesrećan zbog Srbije.\nUbijen je sekirom, jer se mislilo da će se metak odbiti od njega koliko je bio snažan.\nNjegovo telo je čak četiri puta premeštano, a legenda kaže da se svaki put na dan njegovog ubistva na Srbiju spuštalo jako nevreme.\nPripremite se za stotinak metara dobrog uspona od parkinga u kompleksu zadužbine Karađorđevića do crkve Svetog Đorđa na Oplencu.\nPonesite sa sobom flašu vode ili slično, jer na samom vrhu Oplenca gde je crkva, sem suvenirnice, ne postoje druge vrste prodavnica, posebno ako krenete i u šetnju parkom.\nNaravno, bez fotoaparata ili mobilnog telefona ne polazite na put, veoma je mnogo prelepih predela koje možete fotografisati i snimiti.


Farmaceutske kuće “Fajzer” i “Bajontek” juče su srpskoj Agenciji za ljekove predale dokumentaciju za vakcinu protiv koronavirusa i sada slijedi proces registracije, koji bi, ako bude primijenjena procedura za hitne slučajeve, mogao da traje svega nekoliko nedjelja, kaže za Nova.rs prof. dr Miroslav Savić, član Komisije za registraciju ljekova pri Agenciji za ljekove i medicinska sredstva (ALIMS).\nNakon što je juče Velika Britanija postala prva država na svijetu koja je odobrila upotrebu Fajzer/Bajontek vakcine protiv koronavirsa, ove kompanije su srpskoj Agenciji za ljekove predale dokumentaciju za njenu reguistraciju.\nProf. Savić kaže za Nova.rs da je za sagledavanje procesa registracija vakcina na globalnom i nacionalnom nivou važna činjenica da svi aktuelni procesi registracije u zapadnim zemljama – od strane EMA u Evropskoj uniji, FDA u SAD, MHRA u Velikoj Britaniji, idu po proceduri koja se, uz neke regulatorne varijacije na temu, zove Emergency Use Authorization (registracija za hitnu upotrebu).\n“Te procedure jesu znatno kraće nego standardne registracije, i njihovo trajanje mjeri su nedjeljama, ne mjesecima”, kaže Savić, koji je redovni profesor na Farmaceutskom fakultetu u Beogradu.\nNaglašava da to ne umanjuje zahtjev i cilj da vakcine koje budu registrovane posjeduju potreban kvalitet i dobro sagledanu efikasnost i bezbjednost.\n“Kroz ovaj proces, u posebno složenom javnozdravstvenom trenutku, odražava se zakonska, profesionalna i etička odgovornost i obaveza svih pojedinaca koji su uključeni u proces registracije ljekova širom svijeta, uključujući Srbiju”, poručuje profesor.\nNa pitanje da li će i Srbija za Fajzer/Bajontekovu vakcinu primijeniti proceduru registracije za hitnu upotrebu, odgovara da je to pitanje za ALIMS, ali da za to postoje opcije koje predviđa Zakon o ljekovima.\nPavle Zelić iz Agenciji za ljekove i medicinska sredstva rekao je prije nedelju dana da će ALIMS nastojati da proceduru odobravanja vakcine protiv koronavirusa ubrza.\nTom prilikom je objasnio da, čim u Agenciju stigne vakcina, eksperti počinju da procenjuju sve faze razvoja vakcine kroz dostavljenu dokumentaciju, a odluku o registraciji donosi Komisija za humane ljekove – savjetodavno tijelo koji čine spoljni saradnici Agencije.\nNaveo je da se radi i laboratorijska analiza kontrole kvaliteta svake uvezene serije vakcine u nacionalnoj kontrolnoj laboratoriji, koja je takođe dio ALIMS-a.\nKako je Savić ranije objasnio za Nova.rs, za razliku od hitne, standardna procedura registracije vakcina i ljekova traje namanje dva mjeseca.\n“Procedura traje oniliko koliko treba da traje. Ukoliko su potrebne dopune dokumentacije, postoje rokovi kada te dopune treba da se traže. U tom slučaju može da traje i po nekoliko mjeseci, u krajnjih liniji i godinu dana”, objasnio je profesor Savić u avgustu za Nova.rs i dodao:\n“Ako postoji proizvod čija je dokumentacija besprijekorna onda je to mnogo kraći period, ali to ne može da bude za dvije ili tri nedjelje. Potrebno je kompletnu dokumentaciju iščitati, treba proći kroz nju. Treba sagledati sve elemente.”\nTom prilikom je rekao i da to što su neka vakcina ili lijek odobreni u nekoj drugoj, više ili manje razvijenoj zemlji, ne znači nužno da će biti odobreni i u Srbiji.


23 Septembar, 2018 | Nedelja\nEUICC je pozdravio ovaj događaj ‘Promena Zakona o porodici: Jednaka prava među polovima ili ekonomska jednakost?’\nPromena Zakona o porodici: Jednaka prava među polovima ili ekonomska jednakost?\nEUICC Priština, 11. Septembar 2018, 13:30\nKao jedna od najžustrijih diskusija na Kosovu, rasprava o Zakonu o porodici se povela i u Informativnom i kulturnom centru Evropske unije u Prištini. Diskusija pod nazivom „Promena Zakona o porodici: Jednaka prava među polovima ili ekonomska jednakost?” je održana u EUICC-u 11. septembra.\nNekoliko analiza o stanju ženskih prava na Kosovu kao i analiza delovanja sistema ukazuju na to da osim što se Zakon o porodici ne sprovodi pravilno, postoje i rupe u samom zakonu koje se moraju ispraviti.\nLjuljeta Demoli, izvršna direktorka Kosovski centar za rodne studije je u toku diskusije iznela da se u današnje vreme briga o starijim članovima porodice, kao i briga o ostalim članovima porodice koju vode nezaposlene osobe, smatra delom ekonomskog sistema.\nLjuljeta Aliju, aktivistkinja za prava građana i osnivačica NGO INJECT, profesor Abdula Aliju, stručnjak za Zakon o porodici na projektu koji finansira i podržava EU a koji se sprovodi u okviru Građanskog zakonika Kosova, i Fatmire Muldžaha-Kolčaku, zamenica u Skupštini Kosova i članica Parlamentarne komisije za Evropske integracije i Parlamentarne komisije za zdravstvo, rad i socijalno staranje su doprineli diskusiji komentarima o načinu na koji se može stvoriti plan i zajedništvo na institucionalnom nivou kako žene ne bi prolazile kroz fizičko i ekonomsko nasilje.\nU okviru diskusije se takođe raspravljalo o pravima LGBT parova i jednakom pravu na razvod.\nPored toga, Pokret za promenu/pojašnjenje Zakona o porodici je prihvaćen i odobren od strane svih članova Zakonodavne komisije i konačno je izglasan tokom prvog zasedanja Skupštine u julu 2018.\nFatmire Muldžaha-Kočaku, zamenica u Skupštini Kosova i članica Parlamentarne komisije za Evropske integracije i Parlamentarne komisije za zdravstvo smatra da je prvo zasedanje Skupštine ogroman uspeh i nada se da će dalje primene biti prihvaćene tokom predstojećih zasedanja.\nPokret za promenu Zakona o porodici ima za cilj da osnaži žene u okviru važećeg zakona. Ukoliko se teži ka jednakosti u obavljanju poslova unutar porodice, smanjiće se ekonomsko nasilje nad ženama, što će imati direktan pozitivni uticaj na sprečavanje psihološkog i fizičkog nasilja. Ovo je samo jedna od stavki koja se pominje u okviru diskusije o promeni Zakona o porodici na Kosovu.\n„Ekonomsko nasilje nad ženama je moderni oblik porobljavanja žena” istakla je Aliju.\nI dalje zabrinjava činjenica da, kako su panelisti još jednom istakli, manje od 10% žena na Kosovu poseduje sopstvenu imovinu, a isti procenat važi za žene koje su započele samostalni biznis.\nDiskusiju je vodila Adeljina Beriša, Mreža žena Kosova.\nPredstavnici takmičenja Viki voli spomenike održali su informativni sastanak u Informativnom i kulturnom centru Evropske unije u Prištini\n#GiveGreenaChance Kampanja o očuvanju životne sredine pokrenuta je danas u Prištini


Mihajlović: Priliv stranih investicija u Srbiji ove godine 1,4 milijarda evra | Novine Toronto\nMinistarka rudarstva i energetike Zorana Mihajlović je tokom obilaska rekonstruisane trafo-stanice Smederevo 3, izjavila da se Srbija razvija i da je u ovoj godini 1,4 milijarde evra priliv stranih investicija, što je za gotovo 13 odsto više nego u istom periodu prošle godine.Mihajlović je istakla da je Srbija, da bi imala nove investicije, otvarala nova radna mesta i razvijala se, a da infrastruktura, i putna i energetska, mora biti najbolja moguća.\n"Nas čeka novi investicioni ciklus, samo u Elektromrežama Srbije (EMS), najboljoj kompaniji u energetskom sektoru, vredan 770 miliona evra, što je deo novog investicionog paketa koji započinjemo ove godine. Usvojili smo nove zakone koji su osnova za investiranje u nove kapacitete, distributivnu mrežu i energetsku infrastrukturu, bez koje nema privrednog razvoja", rekla je ona.\nMinistarka je istakla i da je povezivanje sa regionom uslov razvoja i da je Transbalkanski koridor jedan od najvažnijih koridora i nezaobilazna ruta u energetskom saobraćaju.\n"Jednako su važni i gasni koridori. Uspeli smo da otvorimo još jedan gasovod i diverzifikujemo naše rute, a važno je da diverzifikujemo i dobavljače. Izgradnja gasovoda Niš-Dimitrovgrad mora početi na jesen", kazala je Mihajlović. Prema njenim rečima, potrebno je i da se dodatno radi projektno-tehnička dokumentacija za povezivanje Srbije sa Rumunijom i Republikom Srpskom i "da budemo i gasno stabilni i da nemamo problema u dotoku gasa".\nNačelnica Podunavskog okruga Jasna Avramović istakla je da se Smederevo i taj okrug naglo privredno razvija i da u njega dolazi veliki broj investitora.\n"A svi investitori vas prvo pitaju da li imate put i dovoljnu snagu električne energije. I železara i svi budući investitori mogu da računaju na pojačanu snagu i stabilan sistem. Zahvaljujem u ime 70.000 korisnika Podunavskog okruga", rekla je ona.\nDirektorka EMS-a Jelena Matejić rekla je da je to preduzeće realizovao investicije u vrednosti od 330 miliona evra, te da je za naredni desetogodišnji period planirano da se taj iznos udvostruči.\n"Samo u ovoj godini izgradjena je nova trafo-stanica Bistrica, završavaju se radovi u Srbobranu, gradimo Transbalkanski koridor i rekonstruišemo brojne trafo-stanice i dalekovode. Prepoznali smo sve rizike pandemije korina virusa, uspešno na njih odgovorili i nastavili da radimo i gradimo i tako doprinosimo kontinuitetu razvoja koji je zacrtala naša država", ocenila je ona.